Međunarodni dan žrtava nasilja Vesti Soko TV 22.02.2011.godine\nU Srbiji i svetu danas je obeležen Međunarodni dan žrtava nasilja. Obeležavanjem današnjeg dana nevladine organizacije skreću pažnju javnosti na veliki doprinos i kapacitete koje nevladine organizacije imaju u Srbiji, kao i na one koje pružaju podršku žrtvama uopšte\n22. 02. 2011. VEST: Međunarodni dan žrtava nasilja\nU Srbiji i svetu danas je obeležen Međunarodni dan žrtava nasilja. Obeležavanjem današnjeg dana nevladine organizacije skreću pažnju javnosti na veliki doprinos i kapacitete koje nevladine organizacije imaju u Srbiji, kao i na one koje pružaju podršku žrtvama uopšte, a posebno ženama i deci žrtvama nasilja u porodici. Obeležavanje Dana žrtava nasilja pokrenula je Nacionalna asocijacija službi za pomoć žrtvama u Švedskoj 1989. u toj zemlji, s ciljem da se posledice koje žrtve kriminaliteta trpe učine vidljivim široj javnosti i da se društvo podstakne da efikasnije i potpunije zaštiti prava žrtava. Evropski forum službi za pomoć žrtvama doneo je 2001. godine odluku da se 22. februar proglasi za Međunarodni dan žrtava, a u Srbiji se taj dan obeležava od 2005, zahvaljujući Viktimološkom društvu.


Avijacija američke koalicije napala sirijsko selo - Sputnjik Srbija\n11:42 05.06.2018 Preuzmite kraći link\nU napadu je stradalo najmanje deset osoba, uključujući žene i decu.\n„Avioni međunarodne koalicije granatirali su kuće stanovnika sela Džaze, severno od Dašiša“, saopštila je agencija, pozivajući se na lokalne izvore.\nZnačajnu štetu je pretrpela i državna imovina.\nKako su saopštile Sirijske demokratske snage koje sarađuju sa SAD, njihovi odredi oslobađaju okrug Dašiša od preostalih terorista DAEŠ-a.\nPoslednjih nekoliko meseci agencija SANA nekoliko puta je javljala o pogibiji civila u napadima američke koalicije.\nTako je 2. maja objavljeno da je u napadu na selo El Fadilj poginulo 25 osoba, a deset dana kasnije da je koalicija bombardovala dva sela u provinciji El Haseki, kada je poginulo 17 osoba. Početkom juna bombardovano je selo Dib Hadadž i tada je poginulo osam osoba.


Pesma uz koju će biti sahranjen Milutin Mrkonjić\nInače, ovu numeru mu je pevač pevao uživo u emisiji kod Jelene Bačić Alimpić. I kad ju je čuo, Mrkonjić je zaplakao jer ga seća na majku koja je preminula i Čuburu na kojoj je odrastao.\nReči ove pesme idu:\n"Viđate li moju majku što na nebu živi sama pitajte je što ostavi mene jadnog sirotana."\nInače, u Skupštini Srbije okupili su se njegovi saradnici, prijatelji i porodica, kako bi Mrki odali poslednju počast.\nMilutinova sestra Nada došla je među prvima na komemoraciju, a tu su bili i voditeljka Sanja Kužet, Gordana Šaulić sa sinom Mihajlom,Saša Popović sa suprugom Suzanom, trubač Dejan Petrović, Ivica Dačić sa sinom i snajom, predsednik Srbije Aleksandar Vučić i drugi.\nMilutinova dugogodišnja partnerka Ana Bekuta došla je na komemoraciju u pratnji sina Igora Polića i unuka Sonje i Branka, a suze zbog gubitka nije mogla da sakrije.\nDa podsetimo, Milutin Mrkonjić jedan je od osnivača SPS-a, a u svojoj dugoj poslovnoj i političkoj karijeri bio je na više značajnih funkcija, dugogodišnji poslanik, ministar u dva mandata i savetnik.\nRođen je 23. maja 1942. godine u Beogradu, gde je do danas i živeo. U rodom gradu je završio Građevinski fakultet 1971. godine a prvo zaposlenje bilo mu je u “Birou za studije i projektovanje železnica“ do 1974. godine. Nakon toga, obavljao je poslove rukovodioca u Sektoru za projektovanje. Od 1977. godine je bio zaposlenik Centra za projektovanje, a potom i direktor.\nNakon NATO bombardovanja Srbije, 1999. godine, postavljen je za rukovodioca obnove Srbije kao predstavnik Vlade Srbije.\nRadio je kao savetnik Bogoljuba Karića, a 2004. godine je bio šef kompanije “Braća Karić“. Bio je poslanik, a kao potpredsednik Skupštine 2007. je neko vreme i predsedavao sednicama.Pred njim je Vlada Srbije položila zakletvu 15. maja iste godine. Godinu dana kasnije, 2008, kandidovao se za predsednika Srbije ispred SPS-a i osvojio 6 odsto glasova.\nMilutin Mrkonjić SPS\nIste godine je izabran za ministra infrastrukture u tada novoformiranoj Vladi, a onda je i od maja 2012. do septembra naredne godine bio je ministar saobraćaja. Godine 2013. je položio zakletvu kao poslanik Narodne skupštine. Od 2014. godine je predsednik Odbora za prostorno planiranje, saobraćaj, infrastrukturu i prostorno planiranje.\nNikada se nije odrekao nekadašnjeg predsednika SPS, SR Jugoslavije i haškog optuženika Slobodana Miloševića. Gotovo svake godine odlazio je na njegov grob, branio njegov lik i delo, svojevremeno govoreći da "Srbija ima moralnu obavezu da mu podigne spomenik".\nUpravo je to bila i inicijativa na kojoj je radio, ali se ona nikada nije našla pred osbornicima Skupštine grada Beograda, jer je po njegovj zamisli taj spomenik trebalo da bude u srpskoj prestonici.\nU javnosti je poznata njegovo partnerstvo sa pevačicom Anom Bekutom. Još za života je, kupio porodičnu grobnicu na Novom groblju u Beogradu, gde će biti sahranjen sa suprugom Draganom, a kako je ostao veran komunističkoj ideji izrazio je želju da ga, kada za to dođe vreme, sahrane u sanduku sa petokrakom.


Britanski ambasador u Rusiji Lori Bristov napušta prostorije ruskog Ministarstva spoljnih poslova u Moskvi, 17. marta 2018.\nRuska vlada proteruje 23 britanskih diplomata i preti daljim akcijama u odgovoru na rastući diplomatski spor nakon napada nervnim gasom na bivšeg špijuna u Velikoj Britaniji.\nMinistarstvo spoljnih poslova Rusije navelo je u saopštenju da je takođe naložilo zatvaranje Britanskog saveta u Rusiji i okončanje sporazuma o ponovnom otvranju britanskog konzulata u Sankt Peterburgu.\nDiplomatama je naloženo da zemlju napuste u roku od nedelju dana.\nRusko ministarstvo spoljnih poslova pozvalo je britanskog ambasadora u Rusiji u subotu, pre izdavanja saopštenja.\nU saopštenju se kaže da bi vlada mogla da preduzme buduće mere, ukoliko Britanija sa svoje strane preduzme više antagonističkih poteza prema Rusiji.\nBritanska premijerka Tereza Mej ove nedelje proterala je 23 ruskih diplomata i prekinula kontakte na visokom nivou zbog trovanja bivšeg špijuna Sergeja Skripala i njegove kćerke Julije. Oni su u bolnici, u kritičnom stanju.\nBritanski sekretarijat za spoljne poslove optužio je ruskog predsednika Vladimira Putina da je lično naredio trovanje Skripalsa. Putinov portparol odbacio je te tvrdnje.\nI dok Rusija energično negira učešće u napadu, zapadne sile vide to kao poslednji znak ruskog mešanja po inostranstvu. Te tenzije prete da bace senku na očekivani reizbor Putina u nedelju i još jedan njegov šestogodišnji mandat na mestu predsednika.\nPolicajci ulaze u forenzičarski šator podignut ispred doma Nikole Gluškova u Nju Maldenu, u pregrađu Londona, 16. marta 2018.\nU međuvrenenu, nove tenzije izbile su na površinu zbog ovonedeljne smrti ruskog biznismena u Londonu, Nikole Gluškova. Britanska policija saopštila je u petak da je on preminuo zbog stezanja vrata i otvorila je istragu zbog mogućeg ubistva.\nRusija je takođe sumnja na prljavu igru u vezi sa smrti Gluškova i otvorila je sopstvenu istragu u petak.\nBritanska policija saopštila je da nema očigledne veze između napada na Gluškova i trovanja Skripalsa, ali oba slučaja uključila su alarme na Zapadu u vreme kad Rusija povećava svoje samopouzdanje na globalnoj sceni i kada se odvija istraga zbog navodnog mešnja u izbor Donalda Trampa za predsednika SAD.\nSastanak EU u ponedeljak\nIzvor nervnog agensa, za koji Britanija tvrdi da je sovjetski novičok, nejasna je, kao i pitanje kako je on upotrebljen. Rusija je zahtevala da Britanija podeli uzroke prikupljene tokom istrage.\nNajviše diplomate EU trebalo bi da diskutuju o narednim koracima na sastanku u ponedeljak, dok neki pozivaju na bojkot Svetskog kupa u Rusiji. Britanska premijerka Tereza Mej traži globalnu koaliciju zemalja kako bi se kaznila Moskva.


Preko ovog fonda isplaćuje se dečji dodak, refundira naknada za porodiljsko odsustvo za zaposlene i materinski dodatak za nezaposlene majke, isplaćuje pronatalitetna jednokratna naknada za treće i četvrto dete, te pomoć za opremu novorođenčeta.\nVeć 18 godina Fond provodi i projekat socijalizacije dece, preko koga je 30.000 dece, koja potiču iz nefunkcionalnih ili siromašnih porodica, ili imaju razvojnih problema, letovalo na moru. Mnogi od tih mališana su na ovom letovanju prvi put videli more.\nJović tvrdi da Fond sve svoje obaveze izmiruje na vreme, a za dobar finansijski rezultat zaslužno je, kaže, domaćinsko poslovanje, pojačane interne kontrole i dobra saradnja s Vladom RS, mada je činjenica da je u 2017. doprinos za dečju zaštitu povećan za 0,2 odsto.\n- Početkom 2016. imali smo ozbiljan problem, zbog dugova za refundaciju naknade za porodiljsko odstustvo. Poslodavcima smo u to vreme dugovali oko 15 miliona KM. Uspeli smo da do kraja 2017. anuliramo taj dug – kaže Jović i dodaje da je svakako dobra okolnost što poslodavci doprinose za dečju zaštitu plaćaju redovno, pa s prihodima nema nikakvih problema.\nIstiče da je 2018. bila izuzetno uspešna za Јavni fond za dečju zaštitu, iako su osim ranije ustanovljenih prava, uvedena i dva nova - jednokratna naknada za svako trećerođeno dete od 600 KM, a za četvrto 450 KM, te materinski dodatak za svaku nezaposlenu porodilju od 405 KM. Trenutno ovaj dodatak prima oko 5.000 nezaposlenih porodilja, a očekuje se da će ih dogodine biti i više, jer su najavljeni novi propisi koji će omogućiti da svaka nezaposlena majka, građanka RS, prima 405 KM mesečno, pod sličnim uslovima pod kojima zaposlene majke koriste plaćeno porodiljsko odsustvo.\nPrema rečima Nedeljka Јovića, prošle godine je za materinski dodatak izdvojeno oko 13 miliona KM, a do kraja 2019. se očekuje da će taj iznos biti veći od 30 miliona. Novi rast se očekuje i iduće godine, ukoliko bude usvojena inicijativa da materinski dodatak dobije svaka nezaposlena porodilja, bez obzira na to da li je bila nezaposlena šest meseci pre rođenja deteta, što je danas uslov za ostvarivanje ovog prava.\n- Već 2020. godine stižu nove izmene i dopune Zakona, pa ćemo, ako taj zakon bude usvojen, u potpunosti osloboditi poslodavce plaćanja svih obaveza prema radnicama porodiljama - kaže Jović i dodaje da je cilj svih spomenutih propisa stabilan položaj i zaposlenih i nezaposlenih porodilja.\nČetvrtina minimalca za roditelje negovatelje\nU oblasti dečje zaštite dogodine se planira još jedno novo pravo, a to je pravo na naknadu za roditelje - negovatelje. Biće to prvi put da roditeljima, čija deca zbog bolesti ili razvojnih problema moraju imati danonoćnu negu i pažnju, bude priznat ovaj status.\n- Za sada se planira da roditelji negovatelji dobiju naknadu u visini od 25 odsto od najniže plate u RS. Međutim, najbitnije je da se to pravo uvede, a iznosi se mogu kasnije povećavati - kaže Nedeljko Jović.


Medveđa - Opštinu Medveđa posetio je Vidya Parsaoran Gultom, politički savetnik ambasade Indonezije a cilj posete je bio upoznavanje opštine Medveđa sa resursima Indonezije. Iako je kulturna razlika između Indonezije i Srbije velika, Indonezija, zbog svoje multietničke strukture. predstavlja Medveđu u velikom.\nGultom je izrazio svoje oduševljenje suživotom između svih verskih i nacionalnih zajednica u opštini Medveđa i pozvao je predsednika Arsića i njegove saradnike da prisustvuju sastanku sa privrednicima iz Indonezije u Beogradu, gde bi upoznali privrednike Indonezije sa mogućnostima ulaganja u Medveđi.\n„U srdačnom i prijateljskom razgovoru smo dogovorili naredni susret za mesec maj u Sijarinskoj banji, gde bi oni predstavili kulturne vrednosti Republike Indonezije, kao i njihov folklor koji već postoji u našoj zemlji. Oni su na ovom sastanku izrazili želju da se međunarodna saradnja uspostavi i ostvari”, rekao je Arsić.


Hotelijerstvo: Budžeti – Radius\nBudžet za izgradnju – utvrđuje troškove da se fizički izgradi hotel. Uključuje arhitektonske projekte, dizajn interijera i sve stvarne troškove gradnje kao što su dozvole i naknade, materijali, oprema i rad.\nBudžet pred otvaranje – utvrđuje iznose za koje se očekuje da će biti potrošeni od strane uprave da otvore novi hotel (npr. za marketing, obuku zaposlenih i sl.). To je iznos potreban za pokriće svih troškova koji nastaju pri otvaranju hotela, a prije početka ostvarivanja prihoda. Odvojen je od budžeta za izgradnju.


Trendafilova sa novinarima u Prištini i Severnoj Mitrovici 7. i 8. septembra - Kosovo Online\n27. Avgust 2021. • 16:20\nPredsednica Specijalizovanih veća Kosova (SVK) sa sedištem u Hagu Ekaterina Trendafilova i sekretarka tog suda Fidelma Donlon posetiće Severnu Mitrovicu 8. septembra i održati sastanak sa predstavnicima medija, prenosi Tanjug.\nDan ranije, 7. septembra, Trendafilova i Donlon će posetiti Prištinu gde će se susresti sa tamošnjim predstavnicima medija. Ovi sastanci organizovani su kako bi novinari mogli da razgovaraju o mandatu, radu i najnovijem razvoju događaja u Specijalizovanim većima Kosova, pred početak prvih suđenja.\nOvaj sud ima mandat da sudi optuženima za ratne zločine počinjene na teritoriji Kosova, a za sada su pred njim optužena osmorica nekadašnjih pripadnika OVK. Prvo suđenje treba da počne 15. septembra Saljihu Mustafi.\nU saopštenju SVK navodi se da ovaj interaktivni događaj označava početak pojačanog angažovanja predsednika i sekretara ovog suda, čije je sedište iz bezbednosnih razloga izmešteno u Hag.\nEkaterina Trendafilova Specijalni sud Severna Mitrovica novinari OVK\nDobro dosli u severnoj mitrovici trandafilova !!!!\nSpecijalni sud saopštio je da je predsednica Specijalizovanih veća Kosova u Hagu Ekatarina Trendafilova odbila zahtev odbrane Hašima Tačija, za njeno izuzeće iz zadatka imenovanja veća Apelacionog suda, koje će odlučivati o žalbi Tačija za privremeno puštanje na slobodu, prenosi Reporteri.\nTrendafilova stiže u posetu Kosovu 7. septembra\nOdbijen zahtev za izuzeće Trendafilove i Smita


Sindikat pozvao Stefanovića da se pozabavi diskriminacijom policajaca - Društvo - Dnevni list Danas\nPočetna » Društvo » Sindikat pozvao Stefanovića da se pozabavi diskriminacijom policajaca\n0Piše: Beta 19. aprila 2020. 14.00\n„Podelom ‘lanč paketa’ (suvi obrok) samo za policajce na terenu, autopatrole, sektorske radnike, operativu i slično, međutim ne i za one koji za vreme najdužeg policijskog časa i Vaskršnjih praznika rade u Dežurnoj službi, diskriminatorski je čin za svaku osudu“, navodi se u saopštenju Sindikata.\nSindikati ističu da policajci „znaju“ da niko nije u obavezi da im kupuje hranu, jer je godinama kupuju od svoje plate u kojoj nemaju stavku „topli obrok“, ali da je u vanrednim okolnostima „kada se jednima obezbeđuje, a drugima ne“, trebalo da budu obavešteni da hranu na vreme ponesu od kuće.\n„Uostalom, gospodine ministre, koje to danas prodavnice rade, jeste li razmišljali gde mogu ti policajci sebi da kupe obrok za dvanaestočasovno radno vreme i to u vreme zabrane kretanja“, upitao je u saopštenju Udruženi sindikat Sloga.\nPoručili su Stefanoviću da se prilikom sledećeg obilaska dežurne službe policajcima „ne smeši, tapše ih po ramenu i govori da su oni najvažniji deo mehanizma policije, njeno srce i mozak“.\n„Očigledno da nisu, jer ste ih u vreme najradosnijeg hrišćanskog praznika, Uskrsa, diskriminisali, podelili i moralno obeshrabrili jednim nesmotrenim gestom, koji nikako, posebno na današnji dan nije smeo da se dogodi“, dodaje se u saopštenju.\nDiskriminacija, Korona virus, MUP, Nebojša Stefanović, Sindikat SlogaBeograd\nSindikat: Zaposlenima u Juri koji su se pobunili tokom pandemije dele se otkazi\nNa protestu opozicije ispred Skupštine i pristalice vlasti, komunalci upozorili da se nose maske


Vučić: U junu ugovor sa nemačkom kompanijom Tenis\nVučić je na konferenciji za novinare u Vladi Srbije rekao da je namera vlasnika te kompanije koja se bavi uzgojem svinja i preradom mesa, Klemensa Tenisa, da za nekoliko godina u Srbiji godišnje proizvodi četiri miliona svinja.\nDa bi se ispunili uslovi za poslovanje Tenisa u Srbiji, kako je objasnio, biće potrebno da se 200 do 300 mladih ljudi iz Srbije, koji završavaju poljoprivredne i veterinarske škole, obučavaju u Nemačkoj, kao i da nemačka kompanija kupi klanicu neke od propalih firmi u Srbiji, gde bi proizvodila mesne preradjevine.\n“U prvih godinu i po Tenis neće moći sam da proizvede svinje za preradu, tako da će ih otkupljivati od srpskih seljaka, sa kojima će sklapati ugovore”, kazao je Vučić.\nKlemens Tenis je istakao da će u prvih nekoliko godina njegova kompanija u Srbiji investirati oko 300 miliona evra.\nPredstavnici Vlade Srbije i Tenisa potpisali su krajem aprila prošle godine u Beogradu Memorandum o razumevanju.\nTada je rečeno da će ta kompanija u Srbiji otvoriti 20 farmi za uzgoj svinja.


Frankofonska zbivanja u Novom Sadu (AUDIO) – SveVesti.net\nProgram „Inspirisani Francuskom“ traje do kraja marta i obuhvata raznolike sadržaje koji ukazuju na značaj višedecenijske veze srpske i francuske kulture i umetnosti.\nZa Radio Novi Sad je govorila predstavljajući taj program, upravnica Galerije Tijana Palkovljević Bugarski.\n“Pre svega da kažem o onom što je namenjeno publici, predstoje nam dva predavanja naših kustosa, jedan o Tuluzu Lotreku, poznatom francuskom vizuelnom umetniku, koje će isticati njegov uticaj na druge umetnike. Ono će biti održano narednog petka, 5.marta” rekla je Bugarska.\nNarednog petka, 12. marta, desiće se promocija knjige profesora Dr Dijane Metlić “Knjiga o Olgi i Marku” koja je nastala na osnovu dokumentacije o Olgi Kešeljević Barbeze, o tome kako su oni kao par doprineli uspostavljanju srpsko francuskih veza.\nOna je nastala u okviru edicije „Umetnost i istorija“ Galerije Matice srpske kao naučna studija posvećena produbljenom istraživanju kulturnih spona između Francuske i Srbije s ciljem ukazivanja na do sada nedovoljno poznate ličnosti nacionalne istorije umetnosti, o kojima se nije pisalo i koje bi, s vremenom, u potpunosti pale u zaborav.\nAnalizirajući živote Olge Kešeljević i Marka Barbezaa, njihovu delatnost, umetničku kolekciju, knjige koje su izdavali, pisma i fotografije, autorka dr Dijana Metlić je objedinila ličnu istoriju i umetnost, pojedinca i evropske umetničke tokove.\nKroz razgovor biće ukazano na značaj studije u produbljivanju znanja o privatnim i kulturnim francusko-srpskim odnosima tokom XX veka.\n“Imaćemo i jedan koncert francuske muzike tj. na izvođenje duvačkih instrumenata i predavanje o Savi Šumanoviću naše koleginice Stanislave Jovandović Minić” I konačno, nastavljamo prezentovanje programa koji smo odpočeli u septembru protekle godine koji se zove “Moj grad” dodala je sagovornica.\nNedavno je izašla i knjiga na francuskom jeziku o istoriji i znamenitostima Novog Sada, tako da će deca koja uče taj jezik moći da prođu i nauče o istoriji Novog Sada sada i na francuskom jeziku.\nSve detalje možete poslušati u našem radijskom prilogu koji sledi.\nPrevious Savremeni interdisciplinarni kurs “Epidemija”\nNext “Neoplanta” menja logo, poziv dizajnerima iz Srbije


Srebreničanin u Bajdenovom izbornom štabu: Učinili smo nešto nevjerovatno\nLast updatened, 24 jan 2021 8pm\nKongres DPS-a: Đukanović predsjednik, Vuković, ...\nKonjevića većina odbora predložila za predsjedn...\nBS i predsjednik Opštine najoštrije osudili ispi...\nĐukanović: Izostalo partiotske volje da pod crno...\nObjavljeno 08 novembar 2020\nOvo vam dovoljno govori kakve su osobe budući predsjednik Bajden, kao i buduća potpredsjednica Kamala Haris. U proteklih 25 godina ja sam prošao put od Potočara do pozicije da sam pomogao da izaberemo novog američkog predsjednika! To vam dovoljno govori kakvi su Bajden i Haris i kakve prilike daju drugima da se pokažu, da pokažu da mogu nešto učiniti, rekao je Klempić\nElvir Klempić (Foto: Facebook)\nDžo Bajden razumije šta se treba učiniti na zapadnom Balkanu, kazao je Elvir Klempić, Bosanac, Srebreničanin, direktor odnosa sa etničkim zajednicama u Sjedinjenim Američkim Državama u kampanji demokratskog kandidata i čovjeka koji je nesumnjivo značajno doprinio činjenici da će 46. američki predsjednik biti veliki prijatelj Bosne i Hercegovine i regiona.\nKlempić je proteklih mjeseci komunicirao sa 17-18 zajednica širom Amerike i svijeta, uključujući i zajednice porijeklom sa Balkana.\nRazgovor sa Klempićem je vođen u trenutku dok se pripremao za pisanje govora budućeg američkog predsjednika, što dovoljno govori o njegovom uticaju u krugu šefa vodeće svjetske sile.\nI toku razgovora čuli su se glasovi oduševljenja okupljenih u Bajdenovom štabu.\n“Utisci su nevjerovatni. Ovo što smo učinili u posljednjih godinu dana je nešto nevjerovatno, nešto što nije učinjeno u posljednjih 25-30 godina u predsjedničkim kampanjama u Americi. Ja, kao direktor odnosa sa etničkim grupama u Americi, mogu izraziti zadovoljstvo što smo mnoge zajednice uključili u ovaj proces”, kazao je Klempić u razgovoru za Radiosarajevo.ba.\nBudući predsjednik Bajden je razgovarao sa predstavnicima tih zajednica i iznosio svoju agendu, a isto tako slušao šta je tim zajednicama bitno.\n“Učinili smo nešto nevjerovatno! Ova pobjeda je veliki plus za BiH i za bosanskohercegovačku dijasporu”, kazao je Klempić.\nOn je naglasio da će svijet ubuduće na čelu Amerike imati osobu “koja razumije Balkan i koja razumije čitav svijet”.\n“Tako možemo pozitivno gledati na buduće procese. Ovo je osoba koja veoma dobro poznaje Balkan i osobe oko njega dobro poznaju Balkan. Može se najvjerovatnije očekivati da će Sjedinjene Američke Države biti mnogo više aktivne na Balkanu i puno više aktivne što se tiče NATO pakta i demokratije. Možete očekivati da ćemo mnogo više biti angažovani na Balkanu”, kazao je Klempić na pitanje šta Bosna i Hercegovina i Balkan mogu očekivati nakon izbora Bajdena.\nNadalje, istakao je da je Džo Bajden veliki prijatelj Bosne i Hercegovine, ali i regiona.\nKongres DPS-a: Đukanović predsjednik, Vuković, Eraković, Damjanović i Dizdarević potpredsjednici\nKonjevića većina odbora predložila za predsjednika SDP-a\nBS i predsjednik Opštine najoštrije osudili ispisivanje poruka mržnje u Beranama: Nalogodavce i počinioce što prije procesuirati\nĐukanović: Izostalo partiotske volje da pod crnogorskim barjakom slobodarstva odbranimo državu od velikosrpskih i klerofašističkih napada


Popović je kazao da su liberali utemeljivači i lokomotiva evropske ideje u Crnoj Gori i da je NATO članstvo velika potvrda ispravnosti naše politike. Nije lako biti liberal u tradicionalnom društvu Crne Gore, ali naše ideje guraju Crnu Goru naprijed, rekao je on.\nPoslanik LP ocijenio je da je dobro što će se na izborima u oktorbu jasno profilisati proevropske snage za koje je Crna Gora dio civilizacije Zapada, te da će oni koji Crnu Goru i dalje vide na Istoku i van svih modernih i naprednih tokova, pokušavati da zaustave takav put. Popović je kazao i da su pokušaji ponižavanja Skupštine od strane opozicije samo dio jeftine političke kampanje uoči izbora.\nPopović i Hloben razgovarali su o aktuelnoj političkoj situaciji u državi i Evropi.


30.07.2021 u 21:54\nVAŠINGTON – Bivši predsednik SAD Donald Tramp urgirao je tokom telefonskog razgovora sa zvaničnicima Ministarstva pravde u decembru prošle godine da rezultate predsedničkih izbora na kojima je izgubio od Džozefa Bajdena proglase nepoštenim, javio je danas AP, prenosi Tanjug. Američka novinska agencija se poziva na jednog od učesnika razgovora koji je ručno „hvatao” beleške, Ričarda Donohija. U beleškama o pozivu od 27. decembra, koje je danas objavio parlamentarni nadzorni odbor na čijem čelu su demokrate, naglašava se koliko je Tramp uložio napora da poništi rezultate izbora i da pribavi podršku pravosudnih zvaničnika i članova vlade, dodaje AP. „Samo kažite da su izbori bili nepošteni, a ostalo prepustite meni i republičkim kongresmenima”, navodno je rekao Tramp u jednom\nReferendum bliži građanima\nKao ministar u dva mandata, u vladama Vojislava Koštunice i Mirka Cvetkovića, Milan Marković vodio je resore državne uprave i lokalne samouprave i ljudskih i manjinskih prava. Nakon napuštanja DS-a i povlačenja iz politike, radio je kao konsultant Svetske banke, Razvojne agencije UN (UNDP), Saveta Evrope i drugih međunarodnih organizacija na izradi zakona i strateških dokumenata za Republiku Srbiju. Jedan od zakona u čijoj izradi je učestvovao kao ministar još 2009. a danas kao stručni konsultant je i Zakon o referendumu i narodnoj inicijativi koji se trenutno nalazi u javnoj raspravi i koji je izazvao veliko interesovanje javnosti zbog pojedinih odredaba koje se tumače na različite načine. Zašto se baš sada predlaže novi Zakon o referendumu, da li su u pitanju politički\n09.07.2021 u 19:21\nZavršen sastanak u okviru međustranačkog dijaloga, sutra o medijima\nSastanak predstavnika srpskih stranaka u okviru međustranačkog dijaloga o izbornim uslovima, na kojem su učestvovali i posrednici iz Evropskog parlamenta, završen je večeras u Beogradu, a biće nastavljen sutra razgovorima o medijima. U dijalogu su učestvovali evropski poslanici Tanja Fajon, Vladimir Bilčik i Knut Flekenštajn, koji su prethodno jutros razgovarali s predsednikom Srbije Aleksandrom Vučićem, a zatim i sa predsednikom parlamenta Ivicom Dačićem. Sastanku u Palati Srbija prisustvovali su iz redova vladajuće većine Sandra Božić, Vladimir Orlić i Dejan Đurđević iz SNS-a, Đorđe Milićević iz SPS-a, predstavnici SVM-a, Jedinstvene Srbije i SDPS-a. Iz opozicije prisutni su bili generalni sekretar Stranke slobode i pravde Ljuban Panić, predsednik DS-a Zoran Lutovac, PSG-a\n05.07.2021 u 23:12\nLider Stranke demokratske akcije (SDA) i trenutni predsjedavajući Doma naroda Parlamenta Bosne i Hercegovine, Bakir Izetbegović najavio je danas mogućnost da se kandiduje za Predsedništvo BiH na izborima 2022. godine, javlja Klix.ba. U emisiji Hajat televizije, Izetbegović je na pitanje da li se vraća u Predsedništvo rekao da svaki predsednik jake stranke koji ima šansu da pobedi u izbornoj utrci, ima i obavezu da se kandiduje. Time je Izetbegović potvrdio da će ući u trku za člana Predsedništva. Iako izborna kampanja još uvek nije zvanično počela, spekulisanje o potencijalnim kandidatima za Predsedništvo BiH počelo je, kako navodi sarajevski portal, odavno, pa su tako u javnosti pominjana imena Bakira Izetbegovića, Denisa Zvizdića koji je nedavno napustio SDA, ali i ime lidera\nBivši jermenski premijer Nikol Pašinjan ponovo je dobio poverenje Jermena na izborima u nedelju, ali, što je još senzacionalnije, i podršku SAD, EU, Turske i Rusije. Lider „obojene revolucije” u Jermeniji i čovek pod kojim je Jermenija izgubila rat u Nagorno-Karabahu uspeo je da prebrodi oružane pobune, demonstracije i opsade državnih institucija. Premijer koji je tražio izmeštanje ruske vojne baze iz Jermenije, koja je članica Ugovora o kolektivnoj bezbednosti (ODKB), gubitak rata je čak pokušao da pripiše lošoj efikasnosti ruskih raketnih sistema „iskander”, zbog čega je došlo do sukoba s vojskom, smena u Generalštabu, političke krize i prevremenih izbora. Spekulisalo se da do pobune u vojsci ne bi došlo da pobunjenici nisu imali podršku Rusije, ali je Pašinjan u aprilu bio u Moskvi


Novi Pazar ima najviše obolelih od tuberkuloze\nNaslovnica Sjeverni Sandžak Novi Pazar Novi Pazar ima najviše obolelih od tuberkuloze\nNovi Pazar – U Srbiji i svetu je obeležen Međunarodni dan borbe protiv tuberkuloze. Svetska zdravstvena organizacija procenjuje da je trećina svetskog stanovništva zaražena tom bolešću i da se svake godine otkrije devet miliona novih slučajeva tuberkuloze. Procene Minstarstva zdravlja kažu da se broj oblelih u Srbiji smanjio, ali za nas je poražavajući podatak da Novi Pazar ima najviše obolelih.\nSvetska zdravstvena organizacija (SZO) procenjuje da je trećina svjetskog stanovništva zaražena tom bolešću i da se svake godine otkrije devet miliona novih slučajeva tuberkuloze.\nSZO je proglasila 24. mart Međunarodnim danom borbe protiv te bolesti da bi upozorila na važnost prevencije.Krajem 19. veka od tuberkuloze je umirao svaki sedmi stanovnik SAD i Evrope, a na taj datum 1882. godine dr Robert Koh je otkrio uzročnik tuberkuloznog bacila, što je označilo i početak borbe za dijagostikovanje i lečenje tog opasnog oboljenja.U to vrijeme, to je predstavljalo najznačajniji korak u kontroli epidemije i suzbijanju te, tada veoma smrtonosne bolesti.\nSto godina kasnije, 1982. godine Svjetska zdravstvena organizacija i Međunarodna unija za borbu protiv tuberkuloze i drugih plućnih bolesti obeležile su prvi put Svjetski dan borbe protiv tuberkuloze.Cilj je bio da se podigne nivo znanja stanovništva o zdravstvenim i ekonomskim posledicama tog oboljenja.\nSimptomi tuberkuloze pluća, koja je najčešći oblik te bolesti su kašalj koji traje više od tri nedelje, bol u grudima, iskašljavanje krvi ili sluzi koja dolazi duboko iz pluća, slabost, gubitak telesne težine, povišena temperutura i znojenje noću.Stručnjaci smatraju da i tuberkuloza može da se spreči i izleči zahvaljujući efikasnoj i blagovremenoj prevenciji, dijagnostici i lečenju.


Građanski front podržava građane i medije koji su meta medijskog linča - Dijalog.net\nNaslovna Politika Građanski front podržava građane i medije koji su meta medijskog linča\nGrađanski front podržava građane i medije koji su meta medijskog linča\nPostavljeno 15. July 2019.\nBeograd, 15. jul 2019. – Asocijacija Građanski front najoštrije je osudila nove napade na aktivistu Lokalnog fronta Valjevo i samostalnog odbornika Skupštine grada Valjeva, Ljubomira Radovića, kao i napade na urednicu portala kolubarske.rs, Dariju Ranković.\nDvanaest lokalnih organizacija iz Srbije formiralo je Asocijaciju Građanski front.\nKako se navodi u saopštenju, “neposredni povod za kampanju blaćenja i širenja govora mržnje je činjenica da se Ljubomir Radović obratio pravosudnim organima, ukazujući da iza mreže fantomskih medijskih organizacija stoji blizak saradnik gradonačelnika Valjeva, Zoran Majdak”.\nMajdak je od ranije poznat organima gonjenja zbog prevara sa SMS porukama, a javnosti Valjeva i kao jedan od učesnika u pljačkaškoj privatizaciji nekada uglednog lokalnog radija, dodaje se u saopštenju.\nMeta „medija“, bogato plaćenih da na ovakav način prikrivaju nerad i promašaje lokalne i republičke vlasti, nisu samo politički protivnici, ukazuju iz Asocijacije.\nNa najodvratniji način, uz skaredne fotomontaže, u javnost se plasiraju i besramne optužbe protiv novinara lokalnih redakcija koji se trude da očuvaju svoju nezavisnost, odgovornost prema javnosti i, najzad, da odbrane elementarnu pristojnost u komunikaciji među ljudima, navodi se.\nAsocijacija ukazuje da se na više primera može videti da “vlast pokušava da uguši kritičko delovanje Građanskog fronta”.\nAsocijacija ovu tvrdnju ilustruje da je “policija privela na informativni razgovor profesora Jova Bakić”, a u Apatinu “aktiviste udruženja “Bez straha” pratila su nepoznata lica nakon protesta povodom dolaska predsednika Srbije Aleksandra Vučića u zapadnu Bačku”.\n“Aktivistima Ne davimo Beograd preti se zatvorom zbog organizacije jednog od protesta na kome su ukazivali na kršenje zakona od strane vlasti”, podseća Asocijacija u saopštenju.\nDodaju i nedavni slučaj “nakon objavljivanja istraživanja koje objašnjava prirodu i način održavanja rejtinga vladajuće stranke, na meti našao i Zoran Gavrilović i Biro za društvena istraživanja BIRODI“.\nMotiv za sve ove napade je isti, pokušaj gušenja svake kritike, ocenjuju uz Asocijacije.\nAsocijacija upozorava da je ovo što se danas događa u Valjevu samo blaga najava atmosfere koju će Aleksandar Vučić i SNS tek stvoriti pred redovne izbore.\nAsocijacija Građanski front će uvek solidarno stati uz sve građane koji trpe nepravdu i napade vlasti zbog svog javnog delovanja. Našu punu podršku imaju ne samo Lokalni front Valjevo i Ljubomir Radović, već i svi nezavisni mediji u Valjevu koji dele sudbinu aktivista i građana na udaru autoritarnog režima.\nPrethodno Evropska narodna partija (EPP) na putu da izgubi uticaj u novom sastavu Evropske komisije\nSledeće Euronews Srbija: Novi informativni kanal i digitalna platforma namenjena publici srpskog govornog područja\nTop Tags Vlada Republike Srbije Društvo OCD Pravosuđe lokalna samouprava istraživanje konkurs vladavina prava Evropska unija Civilno društvo Evropska komisija Srbija i Evropska unija evropske integracije mediji mladi


“Srbija spremna da preuzme teret migrantske krize” – BiGportal.ba\n“Srbija spremna da preuzme teret migrantske krize”\nMinistar unutrašnjih poslova Nebojša Stefanović izjavio da je Srbija spremna da preuzme deo tereta migrantske krize, ali da i dalje čeka smernice EU.\nOn je na sastanku zemalja učesnica Regionalne inicijative za pitanja migracije, azila i izbeglica (MARRI) rekao da Srbija od EU čeka smernice o u readmisiji – vraćanju migranata u zemlje porekla. Taj problem se odnosi pogotovo na zemlje s kojima Srbija, kao i neke države EU, nemaju sporazume o tome.\n“Problem migrantske krize sa kojom se svi mi, u većoj ili manjoj meri već nekoliko godina suočavamo, postaje hroničan, bez ikakvih konkretnih izgleda da bi uskoro mogao biti rešen i prevaziđen”, rekao je ministar.\n“Zato moramo da čujemo odgovor od Evrope šta ćemo raditi ako broj migranata u budućnosti bude veći” rekao je Stefanović.\nIstakao je da veruje da je zajednički cilj svih učesnica inicijative MARRI da se nađe trajno i održivo rešenje za problem ilegalnih migracija, trgovine ljudima i velikog broja izbeglica na “Balkanskoj ruti”.\n“Od početka migrantske krize u Srbiji smo uhapsili više od dve hiljade ljudi koji su se bavili organizacijom ilegalnog prelaska granice i krijumčarenjem”, rekao je on\nDodao je da su zajedničke patrole vojske i policije na granicima od leta prošle godine odvratile veliki deo migranata koji su hteli ilegalno da predju granicu Srbije.\n“Faktički, prvi kontakt sa Srbijom im je kršenje zakona, ali smo svi na ovoj ruti poslali jasnu poruku da dolazak na teritoriju Balkana ne može da bude hajdučija”, ocenio je Stefanović.\nDodao je da vlasti na “Balkanskoj ruti” nisu dozvolile bilo kakav veći incident, izbijanje neke epidemije ili ugrožavanje stanovništva.\nMinistar je rekao da je sada u prihvatnim centrima u Srbiji nešto manje od 6.000 migranata, što je broj koji Srbija može da primi, pružajući im “pristojan smeštaj i hranu, krov na glavom i celokupnu zdravstvenu zaštitu”.\n“Ono s čim se suočavamo, jeste da ovi ljudi ne žele da ostanu u Srbiji. To je važna poruka koju oni nama šalju i traže da nastave putovanje ka Zapadnoj Evropi”, rekao je Stefanović i naglasio da su to pitanja na koja se mora naći odgovor i reći migrantima šta mogu da očekuju.


Evo zašto treba da čuvate vaše loto listiće! - Telegraf.rs\n24/12/13 | 15:02\nVeliki broj manjih nagrada, koje dobitnici najčešće i ne primete na svom tiketu, ostaje u državnoj kasi, pa tako stanovnici Montane nisu podigli 931.218 dolara, dok dobitnici iz Njujorka imaju zaboravljenih čak 65 miliona dolara\nNBC Njuz sproveo je istragu u preko 30 zemalja pripadnica Sjedinjenih američkih država koje učestvuju u popularnoj igri na sreću "Mega milioni i moćna lopta", a rezultati istrage pokazali su da je u 2013. godini ukupno ostalo više od pola miliona dolara koje dobitnici nikada nisu preuzeli.\nRadi se o velikom broju manjih nagrada, koje dobitnici najčešće i ne primete na svom tiketu. Pokazalo se da je ovo praksa posebno kada je iznos džekpota astronomski, pa se igrači koncentrišu na prvu nagradu i zbog tenzije, uzbuđenja i iščekivanja srećnog broja uopšte ne primete da su osvojili manji iznos određen drugom, trećom ili četvrtom nagradom.\nOni malo nervozniji igrači uglavnom pocepaju ili zgužvaju listić, pa ne znaju da su upravo bacili 500 dolara u kantu, što je često iznos četvrtog dobitka.\nOd država koje su pistale da učestvuju u istraživanju, Montana ima najmanji broj nepreuzetih nagrada u iznosu od ukupno 931.218 dolara u 2012/13. fiskalnoj godini, dok Njujork ubedljivo vodi sa čak 65 miliona dolara.\nNovac koji ostane Lutriji raspoređuje se u zavisnosti od toga kako koja država odluči. Najčešće se novac ulaže u finansiranje različitih projekata ili u obrazovanje pa tako Kentaki ulaže u školovanje i obezbeđuje veliki broj stipendija studentima.\n(Telegraf.rs / Izvor: Usnews.nbcnews.com)\nDeda Mrazu dozvoljen ulazak u SAD\nNAKON 12 GODINA: Blumberg se povlači sa čela Njujorka (FOTO)


Crna Gora ponovo uvodi policijski čas - Sputnjik Srbija\n07:23 18 Jun 2021\n16:00 10.02.2021 Preuzmite kraći link\nU Crnoj Gori se uvodi policijski čas od 21 do 5 sati ujutru narednog dana i zabrana međugradskog saobraćaja vikendom, saopštio je danas direktor Instituta za javno zdravlje Igor Galić.\nUgostiteljski objekti, prema novim merama Ministarstva zdravlja, radiće do 18 časova.\nU Budvi i Tivtu, gde je epidemiološka situacija složenija, zabranjeni su i javni skupovi na otvorenom i zatvorenom, ugostiteljski objekti neće raditi kao ni privredna društva koja se bave prodajom neprehrambenih proizvoda.\nU ovim opštinama, kako je saopštio Galić, obustavlja se rad u vaspitno-obrazovnim ustanovama – vrtićima, školama i fakultetima, i prelazi se na onlajn nastavu.\nZabranjuju se sportske manifestacije, a kako je kazao Galić, mere se ne odnose na treninge sportista koji se redovno testiraju.\n„Građanima Budve i Tivta preporučuje se da ne napuštaju teritorije tih opđština kako bi se sprečilo širenje epidemije“, kazao je direktor IJZ.\nMinistarka zdravlja Jelena Borovinić Bojović dodala je da će saopštene mere važiti narednih dana, sa mogućnošću produžetka.\nOna je saopštila da se ugostiteljskim objektima zabranjuje puštanje muzike, uz već važeću zabranu muzike uživo, prenosi Tanjug.\nMinistarka je ponovila da mere neće dati rezultate ukoliko se ne uvažavaju i poštuju, preneo je portal RTCG.\nvirus korona, zabrana kretanja, policijski čas, Crna Gora


Kopaonik Vremenska prognoza 7 dana - Kopaonik Apartmani\nKopaonik Vremenska prognoza 7 dana\nKopaonik ima više od dve stotine sunčanih dana godišnje, pa tako i vremenska prognoza kaže da je u sred zime na Kopaoniku veoma sunčano. Zbog svog položaja, visine i otvorenog reljefa, oblacima je onemogućeno da se zadržavaju iznad planine.\nVremenska prognoza na Kopaoniku najavljuje prvi sneg već sredinom novembra. Zima na Kopaoniku traje sve do maja meseca, odnosno snežni pokrivač se zadržava u proseku oko 200 dana.\nSnežni pokrivač na Kopaoniku može da dostigne debljinu i do dva metra. Kopaonik ima veoma razređen vazduh, zbog čega je ova planina pogodna za osobe i decu koji imaju respiratorne probleme. Ova planinska klima potpuno uklanja astmatične napade, kako kod dece tako i kod odraslih.\nUživo kamera Kopaonik – Live Cam\nHome » Kopaonik Vremenska prognoza 7 dana


Mađarska – Page 2 – GayEcho\nMađarski parlament usvojio niz mera protiv LGBT\nMađarski parlament usvojio je danas više propisa protiv LGBT populacije, jedan od kojih je upisao tradicionalno shvatanje „roda“ u Ustav, a drugi de fakto zabranjuje isptopolnim parovima usvaljanje dece. „Majka […]\nEvropska komisija želi bolje da zaštiti prava seksualnih manjina u Evropskoj uniji, ali protivljenje pojedinih zemalja-članica, pre svih Mađarske i Poljske – je ogromno. Tokom skupa povodom poljskog dana nezavisnosti […]\nMađarska: Najavljena zabrana usvajanja dece za gej parove\nMađarska vlada priprema nacrt zakona kojim bi se istopolnim parovima praktično zabranilo usvajanje dece. Grupe za zaštitu ljudskih prava upozorile su da je to napad na LGBT zajednicu u trenutku […]\nZašto je pominjanje LGBT u knjizi za decu uzbunilo desničare u Mađarskoj?\nKada je objavio zbirku priča pod nazivom “Zemlja čuda je za svakoga”, Boldižar Nađ (Boldizsar Nagy) imao je nameru da najmlađe čitaoce i čitateljke upozna sa manjinskim grupama u društvu […]\nLGBTI zajednica u Mađarskoj osuđuje Orbanovu poruku da “ostave decu na miru”\nGej zajednica u Mađarskoj je izrazila žaljenje što joj je, posle objavljivanja knjige za mlade, u kojoj se promoviše homoseksualnost, premijer Viktor Orban poručio da “ostavi decu na miru”. “Mađarska […]\nMađarska je zabranila promenu pola i zakonsko priznanje rodnog identiteta transrodnih osoba, uprkos protesta brojnih međunarodnih organizacija. Mađarski parlament je izglasao amandman na član 33 zakona koji pol definiše “biološkim […]\nMađarska se povlači sa Evrovizije: Previše je gej?\nMađarska je odlučila da ne učestvuje na “Evroviziji” 2020. godine zbog tesne veze festivala sa LGBT populacijom, piše “Gardijan”, pozivajući se na izvor u državnom javnom servisu. “Iako zvanični razlozi […]\nMuzika / Umetnost\t2 comments\nKompanija Coca-Cola moraće u Mađarskoj da plati kaznu od 1.500 evra, i to zbog “širenja homoseksualne propagande” i “štetnog uticaja na mlade”. Ovo je epilog skandala koji je u avgustu […]\nFašisti blokirali “koka kolu” u Mađarskoj\nMađarski fašisti iz pokreta “Naša zemlja” blokirali su ulaz u punionicu “koka-kole” nedaleko od Budimpešte, protestujući zbog reklama te kompanije koji prikazuju istopolne parove. “Koka-kola” je navela da će promeniti […]\nHomofobi bojkotuju Koka kolu u Mađarskoj\nReklame “Koka Kole” vezane za muzički festival Siget u Mađarskoj, koje promovišu prihvatanje gej ljudi, bile su povod da član vladajuće partije Fides Ištvan Boldog pozove na bojkot tog napitka. […]\nSvađa oko „gej propagande“ zbog mjuzikla „Bili Eliot“\nNapad na upravnika mađarske Opere bio je grub i neočekivan. Napadač je Mađar Iduk iz vladajuće partije Fides. Deca koja su gledala mjuzikl „Bili Eliot“ u opasnosti su da postanu […]\nSud pravde Evropske unije (CJEU) odlučio je da su psihološki testovi za određivanje seksualnosti nelegalni za tražioce azila koji beže iz zemalja u kojima je homoseksualnost zabranjena. Presuda se odnosila […]\nViktor Orban srdačno ugostio američke homofobe\nMađarska vlada je na putu da izazove nove probleme sa EU nakon što je odlučila da ugosti jednu ozloglašenu američku organizaciju poznatu po govorima mržnje protiv homoseksualaca. U četvrtak je […]


Misija OEBS-a u Bosni i Hercegovini (BiH) i Ambasada Austrije u Sarajevu, zajednički su podržale Udruženje građana „Fojničani“ u uspostavljanju „Učionice mira“ na otvorenom, koja je otvorena danas u Bradićima/Fojnici.\nSvrha učionice koju su sagradili volonteri, na zemljištu koje je dodelila Opština, je da okupi mlade u realizaciji vannastavnih aktivnosti. Projekt je rezultat partnerstva Misije OEBS-a u BiH, Ambasade Austrije, Udruženja „Fojničani“ i rukovodstva lokalnih škola.\n“Učenici, nastavnici, roditelji, službenici Opštine te predstavnici nevladinih organizacija, okupili su se na ceremoniji otvaranja učionice kako bi iskazali podršku izgradnji snažne i zdrave zajednice koja ceni različitost i promoviše međusobnu saradnju,” navodi se u saopštenju za javnost Misije OEBS u BiH.\n„Odajemo priznanje Maglaju i susednim opštinama, uključujući tu i obližnju Opštinu Žepče, na jačanju međuetničke saradnje“, izjavila je Kathleen Kavlec, šefica Misije OEBS-a u BiH. „Misija OEBS-a u Bosni i Hercegovini ima zadovoljstvo da podrži ovu inicijativu u okviru našeg zalaganja za inkluzivno obrazovanje, bez diskriminacije. Važno je mladima pružiti mogućnost da se druže i uče jedni od drugih, kroz učešće u vannastavnim aktivnostima. Učionica na otvorenom dodatno će proširiti lepezu tih mogućnosti. Nadamo se da će celokupna zajednica to prepoznati i iskoristiti“, istakla je ambasadorka Kavalec.\nUlrike Hartmann, ambasadorka Austrije u BiH, izjavila je: „Ova Učionica mira savršen je primer okupljanja mladih ljudi na jednom mestu. Ona im pruža priliku da provedu vreme u prirodi i osmisle kreativne ideje u cilju njene zaštite. Sasvim sam uverena da su mladi sa svojim entuzijazmom pokretač napretka Bosne i Hercegovine. Vi imate potencijal da postanete nosioci promena!“\nOva aktivnost dio je širih aktivnosti Misije OEBS-a u BiH koje za cilj imaju stvaranje inkluzivnog, modernog sistema obrazovanja bez diskriminacije, u kojem će mladi usvojiti vrednosti i razviti veštine potrebne za uspeh u današnjem svetu.


VKS ukinuo pravosnažnu presudu o raskidu kredita u ĆF\nTanjug 3. avgusta 2018. 13:26\nBEOGRAD – Vrhovni kasacioni sud (VKS) usvojio je zahtev jedne banke u Srbiji za reviziju i ukinuo pravosnažnu presudu kojom je zbog promenjenih okolnosti 2016. godine bio raskinut ugovor između te banke i korisnika stambenog kredita od 145.000 švajcarskih franaka.\nU konkretnom slučaju, korisnici kredita su sa tuženom bankom zaključili 5. septembra 2008. godine ugovor o dugoročnom stambenom kreditu od 145.050 švajcerskih franaka, što je oko 90.000 evra.\nU svojoj presudi, prvostepeni sud je zaključio da su ispunjeni uslovi za raskid ugovora zbog promenjenih okolnosti, jer je nakon zaključenja ugovora došlo do enormnog skoka valute švajcarskog franka nezavisno od volje ugovorača, „usled čega je visina novčane obaveze korisnika kredita u toj meri uvećana da to ne samo da otežava ispunjenje njihove ugovorne obaveze, već dovodi u pitanje i svrhu ovog ugovora“.\nVeštačenjem je utvrđeno da je od ugovaranja (septembar, 2008.) do veštačenja u oktobru 2015. godine, kurs švajcerskog franka povećan za 46 odsto više u odnosu na rast evra u istom periodu, kao i da je u istom perodu dinar deplasiran za 57 odsto u odnosu na evro.\n„Pored toga, ovakva obaveza, odnosno dužnost banke da kredit u švajcarskim francima i drugoj stranoj valuti konvertuje kredit u evro, po kursu i na način predviđen ovom odlukom, propisana je i Odlukom Narodne banke Srbije o merama za očuvanje stabilnosti finansijskog sistema u vezi sa kreditima indeksiranim u stranoj valuti donetom 24. februara 2015. godine“, ukazao je VKS.\nVKS dalje navodi da se za sada ne može prihvatiti stav nižestepenih sudova da se – isključivo zbog enormnog pada kursa švajcerskog franka u odnosu na evro posle zaključenja ugovora o kreditu ne može ostvariti svrha ugovora i da bi zato bilo nepravično održati ga na snazi.\nPo nalogu VKS u ponovonom postupku je neophodno utvrditi i da li su korisnici kredita „valjano“ razumeli sadržinu ugovornih odredbi i da li su mogli da u punoj meri ocene ekonomske posledice zaključenja ugovora o švajcarskim francima, odnosno taj devizni rizik.


Opštinu Prijepolje posetili su državni sekretar Ministarstva građevinarstva Enis Buhić i pomoćnik u Ministarstvu turizma Jasmin Hodžić.\nRazgovaralo se o načinu povezivanja lokalnih proizvođača sa velikim trgovinskim sistemima u cilju plasmana robe na šire tržište. Prisutni privrednici su informisani o aktuelnim državnim konkursima, a bilo je reči i o unapređenju turističke ponude i putne infrastrukture.\n“Prijepolje ima ozbiljne razvojne šanse u oblasti pre svega kulturno – verskog turizma. Usaglasili smo se da opštine Priboj, Prijepolje i Nova Varoš treba da objedine svoju turističku ponudu jer će tako biti atraktivniji i konkurentniji”, rekao je pomoćnik u Ministarstvu turizma i telekomunikacija, Jasmin Hodžić.\nDržavni sekretar u Ministarstvu građevinarstva,Enis Buhić je istakao da je razlog posete i činjenica da ovaj kraj sada ima svoje predstavnike u ministarstvima koji su spremni da, ne samo lokalnoj samoupravi, već i privredi i stanovništvu pomognu u realizaciji i lobiranju prilikom konkurisanja za državna sredstva.\nPredsednik opštine Prijepolje, Vladimir Babić je rekao da država Srbija možda po prvi put u istoriji ima dovoljno novca da sve dobre projekte može da podrži.\n“Zahvaljujući našim zemljacima koji rade u ministarstvima lokalna samouprava i privreda će imati širom otvorena vrata . Obećali su nam pomoć oko brendiranja proizvoda iz našeg kraja. Moći ćemo više robe izvoziti, a Prijepolje će biti vidljivije u Srbiji i svetu. To bi otvorilo nova radna mesta”, rekao je predsednik Babić.\nZamenik predsednika opštine, Esad Hodžić, izrazio je zadovoljstvo što je do sastanka došlo na inicijativu ministarstava.\n“Dobili smo uveravanja da će naši zahtevi u buduće biti rešavani po ubrzanoj proceduri, a ne kao do sada da ostaju mrtvo slovo na papiru”, rekao je Hodžić.\nOn je dodao da je delegacija opštine posetila Zavod za zaštitu spomenika i Ministarstvo turizma gde su informisani da je predviđen nastavak projekta konstruktivne sanacije starog grada Mileševca i njegovo kasnije prilagođavanje turističkim potrebama. Razgovarano je i o projektu uređenja i rekonstrukcije Parka narodnih heroja. Kako je rekao, iz ministarstva je obećano da će sredstva biti obezbeđena kako bi radovi do proleća naredne godine bili okončani. Potrebno je da opština izradi idejno rešenje i predračun radova, što će biti urađeno po ubrzanom postupku.


0\tJuly 23, 2020 10:43 pm\nAmerički pasoš važi za jedan jedan od najmoćnijih svetskih putnih dokumenata. Pandemija koronavirusa dovela je do toga da su vam i sa američkim pasošem zatvorena vrata u velikom broju zemalja. Nedavno je broj slučajeva koronavirusa u SAD prešao brojku od tri miliona zaraženih, pa mnoge nacije sada na goste iz Amerike gledaju sa strepnjom. Bez obzira na to koliko želele novac američkih turista, veliki broj zemalja ne želi da rizikuju otvaranjem svojih granica.\nIako se ograničenja i restrikcije u mnogom zemljama ublažavaju, Amerikanci su i dalje na listi ugroženih država. Ranije ovog meseca, Evropska unija izostavljala je Sjedinjene Države sa svoje liste 15 zemalja čijim je turistima dozvoljeno da posećuju EU.\nEvo u koje zemlje američki državljani mogu da putuju bez ikakvih restrikcija i provera.\nMapa država u koje američki turisti još uvek mogu da putuju.\nOtvorene za američke državljane sa određenim ograničenjima.\nNegativni rezultat Covid-19 testa u roku od 7 dana\nNegativni rezultat Covid-19 u roku od 72 sata za putnike iz 24 američke države\nNegativni rezultat Covid-19 testa u roku od 72 sata\nDeklaracija bez Covid-19 simptoma 72 sata\nNegativni rezultat Covid-19 u roku od 5 dana + 75 USD\nNegativni rezultat Covid-19 testa u roku od 72 sata + depozit od 3000 dolara.\nNegativni Covid-19 test ne stariji od 48 sati predstavljen po dolasku\nObavezan 14-dnevni karantin i negativan rezultat Covid-19 u roku od 7 dana\nNegativni rezultat Covid-19 testa u roku od 48 sati\nPutnici iz Njujorka, Floride, Arizone i Teksasa moraju da imaju negativan rezultat testa u roku od 10 dana\nDolazak privatnim avionom ili čarterom samo do 1. avgusta, a zatim će se nastaviti komercijalni letovi\n(Otvara se 1. avgusta – iako podložno promenama)\nSveti Vinsent i Grenadine\nCovid-19 test po dolasku sa obaveznom 24-satnom karantenom dok se čekaju rezultati\nMogući su testovi Covid-19 po dolasku\n(Otvara se 22. jula sa ograničenjima)\nPreuzmite aplikaciju, test po dolasku, 24 sata samoizolacije\nSamo je Dubai otvoren, svi ostali Emirati su zatvoreni\nSamoizolacija u roku od 14 dana\nZa ove poslove u Americi ne treba fakultet, a godišnja plata iznosi više od $100 000 0


Palmer: SAD podržavaju mali Šengen, to je obećavajuća inicijativa - Politika - Dnevni list Danas\nPočetna » Politika » Palmer: SAD podržavaju mali Šengen, to je obećavajuća inicijativa\n3Piše: Beta 08. novembra 2019. 19.05\nAlbanija, BiH, Crna Gora, Kosovo, Mali Šengen, Metju Palmer, SAD, Severna Makedonija, Zapadni Balkan\nMihajlović: Nema razvoja regiona gledanjem u prošlost, predlažem zajednički tag za mali Šengen\n08. novembra 2019. u 20.25\nSa srbima ko saradjuje?\nNije to srpska ideja vec ideja koja traje vise od veka od Ilirskog pokreta, preko Kraljevine SHS, Jugoslavije, prve, druge, trece…\nSrbija vec I’ma mini Sengen sa CG i BiH, da nije jednostranih taksi od strane R. Kosova postoji potpuna sloboda kretanja i za Srbe i Albance. Dakle. Samo treba ukinuti takse, ukinuti carine, priznati diplome i sve to moze da relaksira atmosveru i povrati poverenje medju ljudima.\n08. novembra 2019. u 22.19\n„Mini“ Sengen za „Maxi“ Albaniju. Zalosno je da to Srbi ne shvataju ali srecom ni Albanci to ne shvataju pa od toga nema nista.


Jovanović na Skupštinu grada zalepio "bojkot"- najbolji pelcer da se građani otarase sadašnje gradske vlasti - Infobrif\nObjavljeno 29.08.2019. u 11:45 poslednja izmena 29.08.2019. u 12:40\nBEOGRAD – Nikola Jovanović, šef odborničke grupe Savez za Srbiju u Skupštini grada, pre početka sednice koju ta odbornička grupa bojkotuje, pokazao je nalepnicu na kojoj piše „bojkot“ i precrtan lik zamenika gradonačelnika Gorana Vesića.\nŠef odborničke grupe SNS Aleksandar Mirković je konferenciju SzS nazvao cirkusom.\nJovanović je pre početka sednice rekao da je bojkot najbolji „pelcer“ da se građani otarase sadašnje gradske vlasti jer nije dostojna da ih predstavlja\nOn je kazao da je ta odbornička grupa „uvek pokretala u gradu teme koje su iza stranačkih interesa, a vlast je nudila besmislene, jarbole, fontane i pasarele“. Prema njegovim rečima, novac koji je planiran da se podigne jarbol na Ušću skoro je potpuno dovoljan da svako dete u gradu dobije besplatne udžbenike.\nJovanović je rekao da je gradska vlast „objavila rat zelenim površinama“ i objasnio da je na dnevnom redu današnje sednice Skupštine grada odluka o usvajanju plana generalne regulacije zelene površine.\nOn kaže da je taj plan korektno urađen i da je njegov cilj zaštita zelene površine, ali da je problem što je SNS podnela amandman koji predviđa da je svaki urbanistički plan važniji od toga.\nSednica Skupštine Beograda počela je nešto posle 10 časova, a odbornik Aleksandar Mirković iz SNS je kazao da SzS krši Poslovnik.\nIstakao je da je redovna pojava da odbornici Saveza ne dolaze na sednice i da su, kada su dolazili, bili „destruktivni“.\nNa dnevnom redu gradske skupštine su, između ostalog, planovi detaljne regulacije zelenih površina i upotreba plastičnih kesa.\nBojkotNikola JovanovićSednicaSkupština grada


CEEA Srbija je regionalni edukacioni centar komiteta za evropsku edukaciju u anesteziologiji koji se nalazi u Beogradu i organizaciono pripada Udruženju anesteziologa i intenzivista Srbije (UAIS). Obzirom da je prof. dr Nebojša Lađević izabran za Predsednika UAIS, on se povukao sa mesta Direktora CEEA za Srbiju i na njegovu inicijativu od aprila 2019. godine novi […]\nnedelja, 15. decembar 2019. Dešavanja Edukacija\nPRIJAVA ZA OLA (EDAIC ON-LINE ASSESSMENT)\nUdruženje anesteziologa i intenzivista Srbije sa zadovoljstvom objavljuje da će i dalje podržavati održavanje OLA-On-line Assessment, simulaciju pismenog dela Evropskog ispita za anesteziologiju i intenzivnu terapiju za Srbiju. On-line Assessment (OLA) je simulacija pismenog ispita (EDAIC, Part I), koja se obavlja preko interneta i sastoji se iz dva testa od 60 pitanja sa po 5 […]\nEvropsko udruženje anesteziologa (ESA) organizuje TTT (Teach the Teachers course) kurseve koji su posvećeni razvijanju kvaliteta predavača, ali i osnovnom obrazovanju o savremenim pravcima razvoja medicinske edukacije. Svi anesteziolozi su, tokom svojih redovnih aktivnosti, uključeni u edukaciju drugih, mladjih kolega, povremeno predaju ili uzimaju udela u organizovanje stručnih i profesionalnih sastanaka. TTT kursevi daju mogućnost […]\nPrijavite se za polaganje prvog, pismenog dela ispita za Evropsku diplomu iz anesteziologije i intenzivnog lečenja (EDAIC) na Vojnomedicinskoj akademiji EDAIC u Srbiji Iskoristite priliku da EDAIC part I polažete u svojoj zemlji! Evropska diploma iz anesteziologije i intenzivnog lečenja (EDAIC) je ispit koji se organizuje na više jezika i polaže u dva dela posle […]\nponedeljak, 22. decembar 2014. Edukacija\nPRIJAVA ZA OLA (EDAIC ON-LINE ASSESSMENT) ZA 2015. GODINU\nKao predkongresna aktivnost Sedmog međunarodnog prolećnog simpozijuma iz anesteziologije i intenzivne nege (7th Annual Spring Scientific Symposium in Anesthesiology and Intensive Care) 17. aprila 2015. godine, u Nišu, ponovo će za anesteziologe u Srbiji biti održan OLA-On-line Assessment, simulacija pismenog dela Evropskog ispita za anesteziologiju i intenzivnu terapiju.\nčetvrtak, 2. oktobar 2014. Dešavanja Edukacija\nPrvi Put u Srbiji: Održan je Evropski ispit iz anestezije i intenzivne terapije (EDAIC part I)\nNa Vojnomedicinskoj akademiji u Beogradu, 20.septrembra 2014. godine, prvi put je u Srbiji održan pismeni deo Evropskog ispita za anesteziju i intenzivnu terapiju, EDAIC part I.\nčetvrtak, 16. januar 2014. Dešavanja Edukacija\nčetvrtak, 21. novembar 2013. Edukacija


Italija donosi novi paket mera zbog rasta cena energije\nTanjug 15. marta 2022. 15:09\nRIM – Italija planira da ove nedelje odobri novi paket podrške za domaćinstva i firme kako bi odoleli rastućim troškovima energije, najavio je danas ministar poljoprivrede Stefano Patuaneli.\nNajnoviji plan ograničavanja cena u energetskom sektoru dolazi povrh iznosa od oko 16 milijardi evra (17,58 milijardi dolara) koji je već ukalkulisan u budžet prošlog jula, a s ciljem da se ublaži udar cena nafte i gasa.\n„Dekret će sigurno biti gotov ove nedelje“, rekao je Patuaneli novinarima, prenosi Rojters.\nOčekuje se da će se vlada sastati do četvrtka, rekla su dva državna zvaničnika britanskoj agenciji.\nItalijanska privreda, koja je prošle godine ostvarila rast od 6,6 posto nakon rekordnog pada od 9,0 procenata u 2020. uzrokovanog produženje m lokdauna zbog korona virusa, suočava se sa sve slabijim perpsektivama rasta.\nIndustrijska proizvodnja je u januaru pala za 3,4 odsto u odnosu na prethodni mesec, najviše u poslednjih više od godinu dana, tako da je prvo tromesečje počelo slabo čak i pre problema izazvanih ruskim napadom na Ukrajinu.\nU okviru niza mera o kojima se raspravlja, Patuaneli je pozvao vladu da smanji akcize na benzin i dizel ocenjujući da je „to neizbežna mera“.\nPrema rečima Rojtersovih sagovornika iz vladinih krugova, očekuje se da će paket biti finansiran brojnim kompenzacionim merama, među koji je povraćaj sredstava na ime plaćenog poreza na dobit kompanija, pri čemu to neće uticati na javni deficit, koji Ministarstvo finansija želi da smanji na 5,6 posto BDP-a ove godine sa prošlogodišnjih 7,2 procenta.


Poverenik: Od novog Zakona očekujem efikasnije sankcionisanje organa vlasti i rukovodilaca - spikoalicija.rs\nNaslovna Mediji Poverenik: Od novog Zakona očekujem efikasnije sankcionisanje organa vlasti i rukovodilaca\nPoverenik: Od novog Zakona očekujem efikasnije sankcionisanje organa vlasti i rukovodilaca\nMilan Marinović poverenik za informacije od javnog značaja i zaštitu podataka o ličnosti gostujući u Jutarnjem program Radio televizije Srbije rekao je da su iscrpljena sva sredstva koja trenutno tekst zakona dozvoljava u ovoj oblasti te je zbog toga na snazi izmena zakona radi boljeg pristupa informacijama u posedu organa vlasti.\n“Očekuje se efikansije sankcionisanje organa vlasti i rukovodioca ukoliko ne poštuju odrebe zakona i svoje obaveze kao i da se spreče zlouptrebe i da se poverenik otvori i prema ostatku Srbije van Beograda otvaranjem regionalnih kancelarija.”\nKako je naveo novi zakon o slobodnom pristupu informacijama od javnog značaja doneće veća ovlašćenja povereniku, kako bi se dodatno zaštitilo pravo građana da dobiju odgovor od nadležnog organa.\n“Prvi put posle 16 godina dobijamo pravo da novčano kaznimo “ćutanje administracije”, kaže za RTS poverenik Milan Marinović i ističe da se između 60 i 80 odsto žalbi odnosi upravo na to.\nMilan Marinović je, gostujući u Jutarnjem programu RTS-a, rekao da je zadovoljan tekstom Nacrta zakona o izmenama i dopunama Zakona o slobodnom pristupu informacijama od javnog značaja, koji donosi nekoliko važnih novina.\nIstiče da su mnogi predlozi poverenika usvojeni, te da će to doprineti lakšem ostvarivanju prava građana na informisanost i dostupnost informacija.\n“U fokusu naših predloga je bilo, to su zapravo bili naši ciljevi – da se olakša i učini efikasnijim ostvarivanje prava građana na dostupnost informacija od javnog značaja, zatim da se efikasno sankcioniše organ vlasti i rukovodioci u organima vlasti ukoliko ne poštuju odredbe zakona i svoje obaveze, i da se spreče zloupotrebe kojih je nažalost u poslednje vreme sve više”, rekao je Marinović.\nzakon o slobodnom pristupu infomacijama od javnog značaja\nPrethodni tekstKonferencija: Odbrana prava javnosti da zna\nSledeći tekstTeodora Ćurčić, novinarka CINS: Što se više informacija skriva, raste sumnja javnosti


Nacionalna služba za zapošljavanje - Vesti - Svetski dan borbe protiv artritisa \nPodrška NSZ zapošljavanju osoba sa invaliditetom\nBeograd | Vest, datum objave: 18. октобар 2021.\n„Nacionalna služba za zapošljavanje kroz različite programe aktivne politike zapošljavanja, kao i kroz posebne programe namenjene osobama sa invaliditetom, podstiče zapošljavanje ove kategorije nezaposlenih“, rekao je direktor Nacionalne službe za zapošljavanje Zoran Martinović na konferenciji „Vreme je za posao“, posvećenoj zapošljavanju osoba sa reumatskim i koštano-zglobnim bolestima. Konferenciju u Beogradu, povodom obeležavanja Svetskog dana borbe protiv artritisa – 12. oktobra, organizovali su Udruženje obolelih od reumatskih bolesti Republike Srbije i Udruženje reumatologa Srbije.\nMartinović je ukazao da NSZ pruža operativnu, stručnu i finansijsku podršku kako osobama sa invaliditetom tako i poslodavcima koji ih zapošljavaju. Naveo je da se u poslednje tri godine sa evidencije NSZ zapošljavalo između 5.500 i 6.000 osoba sa invaliditetom, da je obezbeđena puna zapošljivost i stabilnost na tržištu rada. Merama aktivne politike zapošljavanja i uz finansijsku podršku do sada je zaposleno 1.630 OSI, a taj broj će sigurno biti još veći jer su programi i mere aktivni do kraja godine.\nNavodeći da je na evidenciji NSZ prijavljeno 12.000 osoba sa invaliditetom, da je njihova obrazovna i strarosna struktura nepovoljna, zbog čega je poslodavcima nekada teško da im obezbede odgovarajuće radno mesto, Martinović je pozvao ljude koji imaju simptome neke od reumatskih bolesti da se obrate NSZS radi procene radne sposobnosti i da se prijave za programe zapošljavanja.\nDržavna sekretarka Ministarstva za rad, zapošljavanje, boračka i socijalna pitanja Stana Božović kazala je da je politika države usmerena ka pružanju podrške osobama sa invaliditetom i da je ovo ministarstvo preko Nacionalne službe za zapošljavanje opredelilo 550 miliona dinara za podršku njihovom zapošljavanju. Navela je da su u tom cilju usvojeni Zakon o profesionalnoj rehabilitaciji i zapošljavanju osoba sa invaliditetom, Strategija za osobe sa invaliditetom, kao i Strategija zapošljavanja 2021-2026. sa Akcionim planom.\nPredsednica Udruženja obolelih od reumatskih bolesti dr Mirjana Lapčević kazala je da reumatske bolesti mogu da utiču na radnu sposobnost, ali da to ne znači da osobe koje su obolele od njih ne mogu da rade. „Posao za osobe koje pate od reumatskih bolesti nije samo osnov za materijalnu, već predstavlja i snažnu psihološku potporu u borbi za ozdravljenje“, rekla je Lapčevićeva.\nPredsednik Udruženja reumatologa Srbije dr Predrag Ostojić naveo je da su istraživanja u Francuskoj pokazala da ukoliko se kod pacijenata na vreme prepozna hronični artritis i počne da se leči, tokom narednih pet godina pacijenti ne odsustvuju sa posla niti gube radnu sposobnost.


Svaki treći student namerava da napusti Srbiju - rešenje posao u struci\nNaslovna Info Srbija Svaki treći student namerava da napusti Srbiju – rešenje posao u struci\nSvaki treći student namerava da napusti Srbiju – rešenje posao u struci\nTanjug/ D.Kujundžić, ilustracija\nOna je za RTS rekla da prosečni emigrant ima skoro 29 godina, a da je svaki četvrti visokoobrazovan, a da su najpoželjnije zemlje za odlazak pored Nemačke, Švajcarska, Austrija i Norveška.\n„Medicinari imaju najbolje uslove u Nemačkoj i dosta je organizovanih akcija da odu tamo, i sa jedne i sa druge strane. S jedne strane je to interes naših mladih stručnjaka, a sa druge je Nemačka država koja jako vodi računa o tome da pridobije što kvalitetnije i što obrazovanije ljude, među kojima su i naši kadrovi“, rekla je Đukić Dejanovićeva.\n„Ove godine nas očekuje dokument koji reguliše plan visokog obrazovanja i ministar prosvete Mladen Šarčević je posvetio dunu pažnju ovom pitanju, ne samo dualnom obrazovanju već i planovima upisne politike. Ako upišemo studente na profile za koje znamo da imamo hiperprodukciju kadra i koji će nam otići, mi zapravo školujemo nekog ko će otići“, rekla je Đukić Dejanovićeva.\nUpitana da kaže šta misli šta bi ih odvratilo od odlaska, više od 50 odsto studenata odgovorilo je – posao u struci, a oko 15 odsto njih je kao podstrek navelo novac za sopstveni biznis.\n„Politika države je da bude što više različitih investicija koje treba da angažuju mlade, obrazovane ljude, i u skladu s početnim rezultatima ove politike možemo reći da će u tom delu biti bolja budućnost za zapošljavanje obrazovanih ljudi“, rekla je Đukić Dejanovićeva.\n„Mi smo čak otkupili osam kuća na periferiji Sombora, adaptirali ih i dali ključ u ruke mladim parovima, stručnim ljudima, koje želimo tako da stimulišemo. Napravili smo model za jedinice lokalne samouprave, koje treba tako da budžetiraju sredstava i razmišljaju i na taj način“, rekla je Đukić Dejanovićeva.\nPrethodni tekstU Baču završen svetosavski turnir u malom fudbalu\nSledeći tekstDečak do koga su spasioci dve nedelje pokušavali da dođu pronađen mrtav


Pet miliona za protivgradne strelce - JUGPRESS\nPet miliona za protivgradne strelce\nU Svečanoj sali Grada Leskovca gradonačelnik Goran Cvetanović uručio je udruženju „Strelci protivgradne zaštite – Kukavica“ ugovor o finansiranju vredan pet miliona dinara.\n„Iako je služba protivgradne odbrane pod ingerencijom Republičkog hidrometeorološkog zavoda, grad Leskovac ih na ovaj način podržava zbog važnosti posla koji obavljaju“ naglasio je Cvetanović i podsetio da je grad od 2016. do 2019. godine kupio 380 protivgradnih raketa, nabavljena je HTZ oprema za 30 protivgradnih strelaca, rekonstruisano je 11 stanica i redovno je uplaćivan novac udruženju.\n„Pored ove sume u tekućoj godini smo izdvojili i dodatnih 6,2 miliona dinara za protivgradne rakete i rekonstrukciju stanica, dok je nabavka opreme u toku. To znači da je izdvojeno preko 11 miliona dinara.“\nU ime udruženja protivgradnih strelaca zahvalio se Žikica Marinković, strelac sa 42-godišnjim iskustvom.\n„Mi smo obavezni da od 15. aprila do 15. oktobra po 24 sata dnevno budemo u pripravnosti. Mi od Republike Srbije primamo 4.000 dinara i to je suma koja nije promenjena unazad 15 godina. Zato smo zahvalni lokalnoj samoupravi što na ovaj način svakom strelcu plati dodatnih 7.500 dinara mesečno, jer retko ko želi da se bavi ovim poslom zbog skromne nadoknade. Zahvalni smo i na doniranim raketama i sredstvima za rekonstrukciju protivgradnih stanica. Mi imamo najveću površinu u Srbiji, a najmanje štete. Ove godine smo, recimo dejstvovali devet dana, i sa 26 protivgradnih stanica je ispaljeno 215 raketa. Šteta za Leskovački kraj je iznosila kako kad, od 20-70% štete. Najveća šteta je bila kada je zatajila stanica kod Plantaže, a Turekovac ni radi, jer ne možemo da nađemo nekog ko bi hteo da radi ovaj posao za ovu nadoknadu. Ja sam našao osobu koja bi htela da ovo radi, ali je problem što prima socijalnu pomoć, a ako sklopi Ugovor o delu izgubiće tu pomoć…“


ZAKON O UREĐENJU PROSTORA I GRAĐENJU: Iako je prošlo pet mjeseci od isteka roka za legalizaciju, budućnost divljih objekata i dalje nije poznata. U Ministarstvu za prostorno uređenje izmjene Zakona, a u tom postupku trebalo bi da se iskristališe šta čeka građevine za koje nije podnesen zahtjev za legalizaciju\nPosljednjeg dana 2016. godine istekao je rok za legalizaciju bespravno izgrađenih objekata, kojih je prema procjenama Ministarstva u RS bilo oko 80.000. Tek za polovinu njih podnesen je zahtjev za ozakonjenje. Iako je prošlo pet mjeseci od isteka roka za legalizaciju, sudbina divljih objekata i dalje nije poznata. U Ministarstvu za prostorno uređenje ukazali su da pripremaju prijedlog izmjena Zakona o uređenju prostora i građenju ("Sl. glasnik RS", br. 40/2013, 2/2015 - odluka US, 106/2015 i 3/2016 - ispr.), a u tom postupku trebalo bi da se iskristališe šta čeka građevine za koje nije podnesen zahtjev za legalizaciju.\nU Ministarstvu navode da bi prijedlog ovog zakona, prema programu rada Narodne skupštine RS, pred poslanicima trebalo da se nađe u četvrtom kvartalu ove godine. Pored toga, nadležni ne kriju nezadovoljstvo što uprkos brojnim olakšicama, kako u pogledu obima obavezne dokumentacije, tako i u pogledu cijene, mnogi vlasnici nisu predali zahtjev za legalizaciju.\n- Prvobitnim zakonom bilo je propisano da građani plaćaju jedinstvenu naknadu za legalizaciju, koja je bila izuzetno povoljna i čija visina je zavisila od veličine objekta - rekli su u Ministarstvu, dodajući da je bilo dovoljno da vlasnici bespravno sagrađenih objekata do kraja godine podnesu samo zahtjev, a da se propisana dokumentacija i dokazi pribavljaju u toku postupka.\n- Međutim, ni to nije dalo rezultate koje smo očekivali - naglasili su Ministarstvu.\nIako se mogu pohvaliti sa najviše podnesenih zahtjeva za legalizaciju u odnosu na broj bespravno izgrađenih objekata, u Gradskoj upravi Banjaluka ističu da bi bilo dobro vlasnicima dati još jednu priliku za legalizaciju.\n- Rušenja nelegalnih objekata na području Banjaluke još nije bilo. Međutim, vlasnici takvih objekata u budućnosti mogu imati problema, posebno kad su u pitanju komšijski sporovi - rekli su u Gradskoj upravi Banjaluka.\nRušenja bespravno izgrađenih objekata još nije bilo ni na području Kozarske Dubice, gdje je u odnosu na broj bespravno izgrađenih objekata zahtjeve za legalizaciju podnijelo nešto više od tri odsto vlasnika. Prema riječima načelnika ove opštine Radenka Reljića, nadležne službe, kao i u većini dijelova Srpske, čekaju da vide šta će uraditi druge lokalne zajednice.\nIZVOR: Vebsajt Glas Srpske, Danijela Stokanić, 05.06.2017.


NOVI BEČEJ - ONLINE je volonterski sajt, osnovan 2006. godine, sa ciljem sakupljanja i prezentacije kulturno-istorijske građe Novog Bečeja. IDEJA je vrlo jednostavna: Sve što ima veze sa našim gradom pokušavamo da sakupimo i organizujemo na pregledan, pretraživ i svima dostupan način. DOBRODOŠLI su svi koji žele da se uključe i doprinesu...\nVeoma teško je ukratko izložiti bogatu političku, kulturnu, pre svega multietničku i multikonfensionalnu istoriju naše varoši, rizikujući da Vam kažem puno toga poznatog, ali ću pokušati da kažem, po meni ono što je za naše mesto u istorijskom smislu najvažnije.\nNa obali Tise, na ovim prostorima, bilo je izazovno i najverovatnije lepo živeti i tri milenijuma pre nove ere, o čemu svedoče arheološki neolitski ostaci, od pre tri hiljade godina pre nove ere na Matejskom brodu, ali i kasniji iz vremena bronzanog doba na Borđošu, Šimuđu i drugi. Prvi pisani izvori potiču iz XI veka, tačnije iz 1091. godine, mada se najpouzdanije ne može ustvrditi da se u toj povelji radi baš o našem Bečeju kada je, vandalsko plene Kumana, pod vođstvom izvesnog Kapolča, Tisu prešlo najverovatnije baš tu nekih kilometar uzvodno.\nPrvi pouzdaniji podaci o našem Bečeju pominju se u jednoj povelji ugarskog kralja Bele IV iz 1238. godine.\nNemirna srednjevekovna vremena, naročito propraćena krstaškim ratovima pojačala su značaj, posebno strateške i privredne kontrole prelaska Tise na ovim prostorima, ali ni verski značaj nije bio nevažan, kada se gradi velelepna crkva Arača čiji su ostaci i danas pod zaštitom UNESCA.\nU cilju kontrole prelaska Tise kod Novog Bečeja, gde je trgovina i plasman, posebno žita, na Zapad, bila razvijena još u srednjem veku, gradi se i utvrđeni grad u XIV veku, koji su ugarski kraljevi često darivali svojoj vlasteli, a jedno vreme ovu tvrđavu držao je i despot Stevan Lazarević, a tu je provodio svoje staračke dane i srpski despot Đurađ Branković, uživajući u Tisi i lovu.\nMoćna turska vojska, u svom evropskom pohodu, osvojila je bečejsku tvrđavu, 19. septembra 1551, kada je spaljena i Arača, a kasnije pretvorena u džamiju. I sami Turci svatili su značaj utvrđenog grada i njegove uloge u kontroli plovidbe Tisom i prelaska baš tu, gde su se mogli ostvariti ne mali prihodi. Poznati turski putopisac Evlija Čelebija obilazeći ove krajeve u XVII veku zapisaće da je „grad na Tisi divan, četvorouglast, a obuhvata površinu od 500 koračaji“. On hvali stanovništvo kao veoma gostoljubivo, a varoš kao ugodnu i krasnu s mnogo vrtova i vinograda.\nPosle velikog bečkog rata, a odlukama mira u Sremskim Karlovcima 1699. i ovo utvrđenje imalo se razrušiti, što je nažalost veoma savesno i učinjeno 1701. godine.\nOd polovine XVIII veka počinje razvoj dva naselja koja su nastala u blizini tvrđave - Vranjeva i Novog Bečeja. Razvojačenjem Potisko-pomoriške granice 1751 Srbi graničari koji nisu otišli u carsku Rusiju osnovali su novo naselje Vranjevo koje će ući u sastav Velikokikindskog dištrikta. Oni su sada postali važni izvoznici banatskog žita, dok je novobečejsko naselje bilo naseljeno, uglavnom mađarskom sirotinjom koje je radilo na spahiluku Sisanjia.\nU XIX veku oba naselja doživela su određeni civilizacijski procvat, naročito kada je izgrađena pruga 1884. Novi Bečej i Vranjevo dobijaju i na značaju, u privrednom smislu, kada se gradi i putničko brodsko pristanište gde je u ove krajeve 1872. pristao i brod koji je dovezao cara Franju Josifa koji se posebno oduševio vinom krokanj sa Bisernog ostrva i kasnije ga često i rado pio.\nZa industrijski razvoj Novog Bečeja biće važno u narenim decenijama, ne samo izgradnja mlina, već i 1907. fabrike za proizvodnju cigle i crepa koju su osnovali braća Bon.\nZa istoriju Novog Bečeja vredno je pomenuti da je u našem mestu prisutna i značajna kulturna tradicija. Primera radi pomenuću samo činjenicu da je u njemu, tj. Vranjevu, postojala diletantska pozorišna družina pre osnivanja Srpskog narodnog pozorišta u Novom Sadu 1861.\nU Novom Bečeju rodile su se i živele mnoge značajne ličnosti. Pored suviše poznatih, pre svega kompozitora Josifa Marinkovića, teatrologa Joce Savića, ruskog konstruktora aviona Ognjeslava Kostovića, sveštenika i akademika Jenea Sentklaraia (tj. Eugena Nedića); ovom prilikom pomenuo bih samo neka imena i to: grofa Karolja Leiningena, novobečejskog zeta, koji je streljan u Aradu posle revolucije 1848., Damaskina, iliti Dimitrija Brankovića, arhimandrita Krušedolskog manastira i rektora Karlovačke bogoslovije, zatim episkopa bačkog Nikanora Iličića, Ljubomira Pavlovića, lekara i poslanika u Ugarskom saboru, pravnika i velikog dobrotvora Vladimira Glavaša, advokata Vladimira Majinskog, glumicu Draginju Ružić, poslednjeg bana Dunavske banovine Milorada Vlaškalina, učitelja Žarka Čiplića, bankara i štampara Gigu Jovanovića, lekara Oskara Sauera, fotografa Konstantina Vukova, javnog beležnika Jovana Pivničkog, apotekara Lasla Guloviča i mnogih, mnogih drugih.\nIzmeđu dva svetska rata značajnu civilizacijsku tekovinu u mestu ostavili su i ruski emigranti, kada je odlukom prosvetnih vlasti Kraljevine SHS baš u Novom Bečeju obnovljen ženski Harkovski institut koji je osnovan u carskoj Rusiji 1812.\nU periodu između dva svetska rata 1929. godine postojala je ideja da se ova dva naselja administrativno spoje, ali Vranjevčani to nisu želeli. Ipak do spajanja će doći posle Drugog svetskog rata 1946. kada će naselje dobiti novi naziv Vološinovo, a tek 1952. ono će poneti ime koje i danas nosi.\nTags: Aleksandar Kasaš\nPotreba za ličnim pratiocima deteta\nPesmom i igrom dočekali sunčanu jesen\nBorđoš - istorijsko nasleđe staro 7.000 godina\nDokumentarni film ‘’Borđoš - 7000 godina pre’’


Beta 7. septembra 2020. 15:30\nGrčka će ojačati svoju vojsku novim programima naoružanja, jačanjem vojnog osoblja i razvojem odbrambene industrije zemlje, izjavio je danas portparol vlade s obzirom da su tenzije sa susednom Turskom dovele do zabrinutosti od otvorenog sukoba dve članice NATO.\nAnkara je u sukobu sa Grčkom i Kiprom zbog prava na ispitivanje nafte i gasa u istočnom Mediteranu gde su Grčka i Turska rasporedile pomorske i vazduhoplovne snage.\n„Turski lideri gotovo svakodnevno prete ratom i daju provokativne izjave protiv Grčke. Mi odgovaramo političkom, diplomatskom i operativnom spremnošću, odlučni da učinimo sve što je potrebno da zaštitimo naša suverena prava“, rekao je portparol grčke vlade Stelios Pecas.\nPrema njegovim rečima, grčki premijer Kiriakos Micotakis najaviće u subotu detalje plana o unapredjenju vojske.\n„U kontaktu smo sa prijateljskim zemljama kako bismo ojačali naše oružane snage“, rekao je Pecas.\nGrčka je prošle nedelje obezbedila 2,5 milijarde evra od obveznica pošto zemlja želi da poveća troškove vojske i prikupi sredstva za firme koje su pogodjene pandemijom korona virusa.\nKako javljaju grčki mediji, Grčka bi mogla da nabavi francuske lovce Rafal i bar jednu francusku fregatu.\nPecas je najavio da će se Micotakis u četvrtak sastati sa francuskim predsednikom Emanuelom Makronom na marginama sastanka mediteranskih zemalja EU na Korzici.\nTurski predsednik Redžep Tajip Erdogan upozorio je u subotu Grčku da počne razgovore o spornim delovima istočnog Mediterana ili da se suoči sa posledicama.\nŠef grčke diplomatije Nikos Dendias je danas rekao da je Turska jedina zemlja regiona koja susedima preti ratom, dodajući da je Grčka „uvek spremna na dijalog sa Turskom, ali na dijalog zasnovan na medjunarodnom pravu“.


Salih Selimović u Novoj Varoši - Sova\nPrezimena, Salih Selimović\nU četvrtak, 16. maja, Nova Varoš i Biblioteka „Jovan Tomić“ imali su priliku da ugoste istoričara Saliha Selimovića iz Sjenice, autora preko 80 stručnih, naučnih i brojnih publicističkih radova. Da je Salihov rad poznat i da izaziva veliku pažnju publike, dokaz je puna sala bibilioteke, aktivan razgovor koji je publika vodila sa autorom, kao i aplauzi.\nMilana Jelić, direktorka biblioteke\nNa promociji su govorili najpre direktor bibilioteke, Milana Jelić, a zatim o samoj knjizi i procesu stvaranja- Velibor Veličković, Novak Nedić i Dragoljub Gagričić.\nU svojoj novoj knjizi „Prezimena i njihovo poreklo na Sjeničko- pešterskoj visoravni“, Selimović je obradio 740 prezimena. Novak Nedić ističe da je Selimovićev rad velika hrabrost, ali i rizik, jer je na ovom našem području uvek rizik govoriti istinu. Naime, osim poreklom prezimena, Selimović se dugo bavi izučavanjem procesa islamizacije na prostorima bivše Jugoslavije. Zbog toga je često na meti kritika i zbog toga, kako kaže, nema podršku opštinskih vlasti u Sjenici, pa se sam dovija za sredstva uz pomoć jednog broja ljudi koji ga podržavaju u radu.\n„Moji u familiji su uvek znali ko su, šta su, odakle su, zašto to kriti? Jedno je vera, drugo je nacija. Etnos, odnosno nacija je starija od vere. Veru možeš da promeniš i to je privatna stvar svakog pojedinca, duhovno ubeđenje, ali je nacionalna pripadnost nešto drugo. Pogrešne identifikacije su karakteristične za nas na Balkanu“- istakao je Selimović.\nU toku svog istraživanja koje je trajalo dugo, sjenički istoričar je nailazio na mnoge prepreke. Koristio se najpre istorijskim izvorima, a onda i pričanjima starijih ljudi, u kojima je proveravao sve što se dalo proveriti.\n„I kod pravoslavaca i kod muslimana ima dosta neznanja o poreklu. Puno je legendi, mitologije.Mada, u svemu tome uvek iskrsne zrnce istine i ja to zrnce onda pratim“- rekao je Selimović. Dragoljub Gagričić, novinar iz Nove Varoši, govorio je o društvenoj klimi u kojoj nastaje ovakva knjiga.\nUčešće glumaca u promociji – Fehima Ibišbegović\n„Salih je rudar i zatočnik istine koji govori o našem opstanku u prostoru i vremenu, približava nam prošlost, osvetljava društvena i kulturna pitanja naše oblasti, podstiče nas da se zagledamo duboko u svoj koren“- istakao je Gagričić.\nIstoričar se zahvalio publici rečima da je prezadovoljan organizacijom i posećenošću, ali je isto tako izrazio i žal za tim što promociju ne može da održi u svom gradu. U razgovoru sa publikom, dotakao se i jezika ističući da „gde god ne treba prevodilac, to je isti jezik“.\nPredstavljanju knjige doprineli su i varoški glumci Fehima Ibišbegović, Saša Bjelić i Vladimir Dulanović.


U Beču je čak 30 elektrana u vlasništvu građana – Vaš obnovljivi izvor informacija – Energis\nBečka firma za opskrbu električnom energijom Wien Energie 2012. otvorila je na sjeveru grada prvu solarnu elektranu u vlasništvu građana koja je imala 2100 panela. Paneli su rasprodani u roku od dvije sedmice, a svaki je stajao 950 eura.\nPet godina kasnije rezultati su više nego zadovoljavajući. Firma je u međuvremenu otvorila ukupno 30 elektrana čiji su većinski vlasnici građani Beča – 26 solarnih i 4 vjetroelektrane, a preko 10.000 osoba u njih je investiralo oko 35 miliona eura.\nOd 2012. na taj je način proizvedeno preko 50.000 MWh električne energije, što odgovara potrošnji od 550.000 hladnjaka i smanjenju od 17.000 tona CO2 godišnje. Solarna polja koja su pri tom nastala odgovaraju veličini od 19 nogometnih igrališta.\nSvakom vlasniku paneli donose oko 1,75 posto profita godišnje, a sve funkcionira po principu sale-and-lease-back. Zainteresirani dakle mogu kupiti panele, a firma ih potom od njih unajmljuje i za to im na godišnjoj bazi direktno na račun uplaćuje profit.\nZanimljiva je i činjenica da nakon isteka roka trajanja solarnih panela, za cca 23 godine, građani novac potrošen na njihovu kupnju dobivaju nazad. Vlasnici ćelija osim toga u svakom trenutku imaju mogućnost da svoje ćelije prodaju natrag firmi, i to po jednakoj cijeni po kojoj su ih kupili.\nU sljedećih pet godina Wien Energie će u obnovljiva rješenja opskrbe energijom investirati 460 miliona eura, a plan je udio obnovljive energije do 2030. udvostručiti na 35 do 40 posto. Trenutno se iz tih izvora energije opskrbljuju 800.000 ljudi, a do 2030. taj bi broj trebao iznositi 1,5 miliona.


Đorđe Simović: Domaće iz ličnih zaliha - vino.rs\nnedelja, 03 maj 2020 13:53\n- Stalno mi iskaču objave sa portala Vino.rs gde naši savremenici naznačavaju koja bi vina poneli u karantin. Da ne bi bilo po onoj narodnoj „što je babi milo, to joj se i snilo“, bolje bi bilo da je ova anketa naslovljena sa „Šta pijem u karantinu?“. To bi ukazalo na one ljubitelje vina koji imaju svoju arhivu ili zalihe, poštujući tako i sebe ali i proizvođače.\nLično, uvek dajem prednost domaćoj sceni, ali zbog ograničenosti prostora u stanu moje zalihe su relativno skromne. Tako sam prve dane sveopšte kućne izolacije iskoristio, što bi Bačvani rekli, da „koštam“ zatečeno vino 8 Tamburaša vinarije Zvonko Bogdan, potom Mačkov portugizer, a bio je tu i Kovačevićev Rosetto.\nUz još neka popijena vina bio sam na izmaku snaga i baš kad je na „koti 72 nestalo senfa“ (stara garda će se prisetiti ovog crtanog), spas je stigao u pravi čas: Ivana Šijački Majoroši me je spasla sa grašcem, neoplantom i merloom.


Đelić najavio smanjenje poreza na dobit\nNakon učešća na "Drugoj poslovnoj konferenciji sa Vladom Srbije" , ministar finansija i ekonomije Božidar Đelić izjavio je da će Ministarstvo predložiti da stopa poreza na dobit preduzeća bude smanjena sa sadašnjih 20 na 14 odsto, čime će definisana stopa u Srbiji, biti jedna od najnižih u Evropi, a i u svetu.\nĐelić je takodje, najavio da se na sednici Vlade Srbije, (zakazanoj za 26. septembar), očekuje usvajanje novog paketa podsticaja za investicije, među kojima i onih vezanih za porez, a koje parlament treba da usvoji u oktobru. Ministar finansija je najavio i poreske podsticaje za domaće i strane investicije u preduzeća i zapošljavanje novih ljudi, gde će se poreski podsticaji znatno povećati.\n- Predložićemo da taj poreski kredit bude 20 odsto investicija u osnovna sredstva, što je najviši nivo koji smo videli u Evropi, rekao je Đelić i dodao da će se ovom olakšicom omogućiti korišćenje poreskog kredita u roku od deset godina.\n- U domenu zapošljavanja, tamo gde danas postoji mogućnost odbijanja 40 odsto bruto plate novozaposlenog radnika od poreza na dobit, biće povećanje na sto odsto. Tako će se poslodavcima omogućiti da kad zapošljavaju nove radnike od poreza odbiju ne samo sto odsto, nego čak 114 odsto tog iznosa. Đelić je objasnio da je to procenat koji će se odbiti pre poreza i koji će se isplatiti odmah, a važiće za prve dve godine zapošljavanja.\n- Novim paketom poreskih olakšica dodatno će se smanjiti godišnji porez na dohodak građana, (deset odsto), što će biti najniža stopa poreza na dohodak građana u Evropi i jedna od najnižih u svetu, zaključio je Đelić.\n- Povoljniji položaj zaposlenih u društvenim preduzećima po pitanju poreza i doprinosa, u odnosu na situaciju kada oni formiraju svoju kompaniju, prema Đelićevim rečima, biće rešen kroz pojednostavljen sistem, koji će biti isti bez obzira gde zaposleni radi , što će biti značajan podsticaj za zanatlije, koje će biti podstaknute da rade".\nKako je ministar finansija naveo, neke akumulirane kamate iz prošlog perioda biće razmotrene i zajedno sa zateznom kamatom od 0,2 odsto dnevno, će biti stornirane, kako bi se - smanjilo ono što je bilo nerealno u prethodnom periodu.\n- U domenu suzbijanja sive ekonomije, pripremljen je novi zakon o poreskom postupku, koji će dati mnogo šira ovlašćenja poreskoj administraciji da sprovede intenzivniju kontrolu u oblasti sive ekonomije, kaže Đelić i napominje da - Nećemo imati više razne kontrole, kao što je poreska uprava, PIO fond, zdravstveni fond i tržište rada, jer će sve to biti objedinjeno u jednoj kontroli". Zakonske promene Đelić je najavio i u oblasti piraterije, estrade, prometa nekretnina i sve oblasti za koje se zna da su u sivoj zoni.\nDo 15. septembra, prema njegovim rečima, biće vraćeno 60 miliona evra duga stranim investitorima, među kojima su: Evropska investiciona banka (EIB), Svetska banka i Pariski klub poverilaca. Oko 18 miliona evra od tog iznosa odnosi se na Kosovo kaže ministar Djelić, te da će račun poslati Štajneru, Kofiju Ananu i svim članovima G7.\n- Špekulacije na tržištu kapitala nisu opravdane i mi znamo šta možemo da vratimo, tako da nećemo vratiti ni dinar više. Đelić je podsetio da se neće odustati od pritisaka da se otpišu dve trećine jugoslovenskog duga u pregovorima sa Londonskim klubom poverilaca, iako se prema njegovim rečima - sa strane poverilaca vrše nerealni pritisci, da se taj dug smanji.\nNavodeći da je ove godine planirani nivo stranih direktnih investicija (SDI) od 500 do 600 miliona dolara, Đelić je rekao da su predložene mere izmene poreskih mera usmerene na povećanje prihoda od SDI na milijardu dolara sledeće godine.\n- Bez obzira na rezultat izbora, postoji konsenzus kreatora ekonomske politike da se nastavi sa istim principima vođenja ekonomije, kaže Đelić i najavljuje racionalizacije u domenu preklapanja funkcija između savezne i republičke administracije.


Nastavljena restauraciju Smederevske tvrđave | Novosti.RS\n01. 10. 2013. u 08:39\nMinistarstvo kulture i grad Smederevo nastaviće i 2014. godine obnovu poslednjeg velikog ostvarenja srpske vojne arhitekture, kandidata za listu svetske kulturne baštine\nSMEDEREVO - Ministarstvo kulture i grad Smederevo nastaviće i 2014. godine projekat restauracije Smederevske tvrđave, poslednjeg velikog ostvarenja srpske vojne arhitekture na 11 hektara, koja je kandidat za listu svetske kulturne baštine. Jedan od najvažnijih poslova je okončanje restauracije Jezavskog bedema.\n- Da bi Tvrđava ušla na listu svetske baštine, mora da se pokaže volja da se ovaj prostor štiti. To uključuje konzervaciju, sanaciju, zaštitu, ukupan programski tretman Tvrđave, njeno mesto u turističkoj ponudi. Na nama je da, kad dolaze eksperti Uneska i procenjuju da li nešto treba staviti na listu, pokažemo autentičnost, istorijsku vrednost, raritetnost u svojoj vrsti - kaže Miladin Lukić.\nSTAZA ZA STRAŽARE Jezavski bedem, koji je nekad bio širok četiri metra, sada je na pojedinim delovima širok tek šezdesetak centimetara. Stazu na vrhu bedema u 15. veku su koristili stražari, a kada se posao završi, biće namenjena posetiocima.\n- Samo 15 metara jezavskog platna košta 7,5 miliona dinara. Od toga je 6,8 miliona obezbedilo Ministarstvo kulture, a 1,7 miliona dinara je učešće Grada. Obezbedićemo sledeće godine 100 odsto veća sredstva, sa ciljem da jezavski zid dobije namenu i da posetioci mogu da prođu stazom na vrhu i uživaju u panorami - obećava gradonačelnica Jasna Avramović.


Kon: U Beogradu više od 250 ljudi na posmatranju zato što su bili u kontaktu za zaraženima\nIzvor: NoviMagazin.rs, 08.Jun.2020, 19:35\nEpidemiolog Predrag Kon izjavio je danas da je poslednjih dana samo u Beogradu više od 250 ljudi na posmatranju zato što se vode kao kontakti sa onima kod kojih je potvrđena zaraza korona virusom, a da su se pojavila i nova žarišta u Tutinu i Novom Pazaru, gde je nakon proslave Bajrama došlo do skoka broja zaraženih.\nKon je za televiziju Pink rekao da je "sigurno lošije to što imamo povećanje (broja slučajeva >> Pročitaj celu vest na sajtu NoviMagazin.rs << korona virusa) nego da ga nema" ali da su sva nova žarišta stavljena pod kontrolu i da su pod nadzorom.\nPrema njegovim rečima korona virus se u Beogradu pojavio u jednom vrtiću, kod zaposlenog u toj ustanovi, kao i u studentskim domovima.\n"S tim da je do sada u studentskim domovima potvrđeno samo osam slučajeva, broj od 20 koji se pominje u medijima računa i one koji su bili u kontaktu. I to je pod nadzorom. Nedostaje kapacitet koji smo imali u sajmu za blage slučajeve, trenutno je nađeno privremeno resenje na VMC "Karaburma" gde su studenti u izolaciji", kazao je Kon.\nKon je rekao da bez obzira na povećanje broja slučajeva korona virusa na dnevnom nivou "još se nalazimo izvan klasične epidemije", i ušli smo u period kada se dešavaju žarišta, kao i da je zabrinjavajuće to što veliki broj građana više ne poštuje preporuke za suzbijanje epidemije u vidu nošenja maski, rukavica, izbegavanja kontakata i rukovanja.\n"Dok radimo i ubijamo se od posla imamo prilike da gledamo kako ljudi ne koriste zaštitnu opremu, ni u prevozu. To polako ali sigurno postaje neprihvatljivo. Naglašavali smo da nije obavezno, da je preporuka, ali najozbiljnije molim da počne da se primenjuje", rekao je Kon.\nOn je dodao da stariji i hronični bolesnici "obavezujuće moraju da nose masku kada ulaze u bilo koji zatvoreni prostor", dok ostali nemaju tu obavezu toliko prema sebi koliko imaju prema drugima.\nSandzakPress.net: Kon: ”Novi Pazar i Tutin nova žarišta virusa”\nRadio Televizija Vojvodine: Kon: Virus i dalje u cirkulaciji, nova žarišta u Novom Pazaru i Tutinu\nSrbijaDanas.com: Kon: Virus i dalje cirkuliše, NOVA ŽARIŠTA SU MOGUĆA! U Beogradu 15 ljudi ne zna kako se zarazilo


Milo Đukanović – Bankar.me\nNovember 25, 2019 BIZNIS, CRNA GORA, SVE VIJESTI 0\nNajvažniji dio odnosa Crne Gore i Ujedinjenih Arapskih Emirata (UAE) je ekonomska saradnja a Luka Bar interesuje investitora iz te države, rekao je predsjednik Milo Đukanović.\nMay 8, 2019 CRNA GORA, SVE VIJESTI 1\nPredsjednik Crne Gore Milo Đukanović izjavio je danas u Sarajevu da evropski put zemalja Zapadnog Balkana nema alternativu i da je najvažnije učvrstiti viziju integracije tog regiona u EU.\nĐukanović u Londonu predstavio pogodnosti investiranja u Crnu Goru\nMay 3, 2019 BIZNIS, CRNA GORA, SVE VIJESTI 0\nPredsjednik Crne Gore Milo Đukanović u Londonu je na radnoj večeri u organizaciji Porto Novi, govorio učesnicima “Private Wealth Foruma” o pogodnostima investiranja u Crnu Goru.\nJanuary 16, 2019 BIZNIS, Članci, CRNA GORA, SVE VIJESTI 0\nPredsjednik Crne Gore Milo Đukanović imao je danas u Abu Dabiju susret sa još jednim članom vladarske porodice, šeikom Hazom Bin Zajed Al Nahjanom, koji u svojstvu zamjenika krunskog princa Mohameda vodi Vladu Abu Dabija.\nĐukanović i Kurc otvraju konferenciju o ekonomiji u Budvi\nOctober 24, 2018 CRNA GORA, KONFERENCIJE, SVE VIJESTI 0\nAustrijski kancelar Sebastijan Kurc i predsjednik Crne Gore Milo Đukanović otvoriće dvodnevnu konferenciju o ekonomiji, koja će 25. i 26. oktobra biti održana u Budvi.\nĐukanović: Stvorićemo ambijent da strane investicije i slobodna trgovina napreduju\nOctober 23, 2018 CRNA GORA, MAKRO, SVE VIJESTI 0\nPredsjednik Crne Gore Milo Đukanović je na Samitu globalnih lidera tokom Svjetskog investicionog foruma UNCTAD-a koji se održava u Ženevi govoreći na otvaranju skupa u okviru glavnog panela “Investiranje u eri globalizacije” poručio da će jedini smjer djelovanja Crne Gore biti rad u pravcu stvaranja ambijenta u kojem strane investicije …\nĐukanović: I dalje imamo enormno visoke kamatne stope\nJuly 13, 2016 BANKE, CRNA GORA, CRNA GORA, PLANETA, SVE VIJESTI 1\nBankarski sistem ne korenspondira svojom politikom sa onim što je strategija našeg ekonomskog razvoja, rekao je na sjednici Upravnog odbora PKCG premijer Milo Đukanović.\nĐukanović: U septembru početak gradnje Drugog bloka TE Pljevlja\nJuly 11, 2016 CRNA GORA, ENERGETIKA, PLANETA, SVE VIJESTI 0\nUkoliko Skupština Crne Gore do 31. jula usvoji sporazum sa Češkom, u septembru možemo očekivati i početak gradnje Drugog bloka Termoelektrane Pljevlja, saopštio je premijer Milo Đukanović tokom radne posjete Opštini Pljevlja.\nĐukanović na konferenciji EBRD: Region da ostane u fokusu EU ne kao problem, već kao dio rješenja\nFebruary 22, 2016 CRNA GORA, MAKRO, PLANETA, SVE VIJESTI 0\nBez obzira na sve izazove, države Zapadnog Balkana vjeruju u ujedinjenu Evropu. Vjerujemo da smo kao Evropljani izvukli pouke iz nekih istorijskih lekcija, od kojih su u vrlo svježem sjećanju upravo balkanske. Vjerujemo da će Evropa naći rješenja da obnovi svoju snagu i vitalnost. Region mora ostati u fokusu Evropske …\nĐukanović: Javni dug nije nepromišljeno stvoren\nDecember 16, 2015 CRNA GORA, MAKRO, PLANETA, SVE VIJESTI 0\nJavni dug Crne Gore nije nepromišljeno stvoren, već je na logičnom i potrebnom nivou, kako bi država krenula u realizaciju strateških investicija i otklanjanja uskih grla, najprije u infrastrukturi, koji su posljedica ekonomskog zaostajanja, ocijenio je premijer Milo Đukanović.


"Epidemiološka situacija u opštini Gračanica pod kontolom" • RTK\n"Epidemiološka situacija u opštini Gračanica pod kontolom"\nPredsednik opštine Gračanica Srđan Popović održao je sastanak sa direktorima zdravstvenih institucija. Ocenjeno je da je epidemiološka situacija u ovoj lokalnoj samoupravi pod kontolom, “uprkos tome što je ona nešto lošija u odnosu na prethodni period”, navodi se u saopštenju.\nPrema rečima direktora bolnice u Gračanici prof. dr Bratislava Lazića, na teriotriji opštine Gračanica virusom korona su zaražene četiri osobe, a pod zdravstvenim nadzorom su još tri pacijenta sa vrlo jasnim kliničkim simptomima koji ukazuju na Kovid-19 infekciju.\n„Testiranja su učinjena i tek nakon rezultata moći ćemo da kažemo da li se radi o infekciji virusom korona. Do tada, s obzirom na kliničku simptomatologiju, pacijenti imaju tretman kao da već znamo da se radi o potvrđenim slučajevima i shodno tome porodice i kontakti tih pacijenata su stavljeni u samoizolaciju“, kazao je Lazić.\nKako se navodi, direktori zdravstvenih institucija informisali su predsednika Popovića da su te ustanove preduzele sve mere sa ciljem otkrivanja eventualnih sumnjivih slučajeva u cilju sprečavanja pojave i širenja bolesti izazvane novim virusom Kovid-19.\nPopović je istakao da je sa predstavnicima zdravstvenih institucija dogovorena svakodnevna komunikacija i saradnja u cilju sprečavanja širenja virusa.\n„Situacija je pod kontrolom, meštani su dosta disciplinovani i sa naše strane pokušavamo da sve službe stavimo na usluzi građanima. Bilo je reči o tome kako zajedno možemo da pomognemo ustanovama i da u suštini sve ono što smo uspešno radili u prethodnom periodu unapredimo. Mi ćemo kao lokalna smaourava pratiti situaciju, a najvažnije je da se slušaju uputstva nadležnih institucija i da se svako ponaša odgovorno i savesno kada je u pitanju situacija sa virusom korona“, zaključuje Popović.\nPreporuka je za građane da se, ukoliko primete simptome, poput visoke temperature, gubitka mirisa i ukusa, telefonskim pozivom jave nadležnim zdravstvenim institucijama, kako bi se uzeli podaci, preduzele epidemiološke mere i dali saveti o daljem postupanju, ističe se u saopštenju.


Tramp optužio društvene mreže za cenzuru - Svet - Dnevni list Danas\nPočetna » Svet » Tramp optužio društvene mreže za cenzuru\nAmerički predsednik Donald Tramp kritikovao je danas društvene mreže i rekao da su te kompanije ućutkale „milione ljudi“ primenom cenzure, prenosi Radio Slobodna Evropa.\n0Piše: Danas Online 24. avgusta 2018. 16.21\nTramp nije naveo ime nijedne kompanije.\n„Fejsbuk“, „Tviter“ i „Alfabet“ ugasili su stotine korisničkih naloga zbog navodnog širenja propagande iz Irana. „Fejsbuk“ je u odvojenoj akciji ugasio pojedine naloge za koje je saopštio da su povezani sa Rusijom.\n„Giganti socijalnih medija ućutkuju milione ljudi. Ne možete to da radite, čak i ako moramo i dalje da slušamo lažne vesti poput Si-En-Ena, čiji je rejting ozbiljno pao. Ljudi imaju pravo da shvate šta je stvarno, a šta nije, bez cenzure!“, napisao je Tramp na „Tviteru“.\nTramp je u intervjuu Rojtersu ranije ove sedmice rekao da je „veoma opasano“ to što kompanije poput „Tvitera“ i „Fejsbuka“ guše glasove u svojim servisima.\ncenzura, donald tramp, drustvene mreze